text:
Kr Dukure: ɲɛlakeguya-baara
Ko "hakili ni sɛbɛ de bɛ mɔnɛ Bɔ" Kr Dukure ka kuma dòn. Kr Dukure bɛ nin bɛɛ la, a bɛ ɲɛlakeguya-baara caman Kɛ a 'sèn fɛ. Kosɔgɔbɛ ka d'a ye. A mana ko o ko Dabɔ, i b'a sɔrɔ o ye da kura dɔ ɲɛtigɛtɔ ye a fɛ. Kow ka To u dabolo kɔrɔ ma k'a sɔrɔ mɔgɔ bɛ Se ka yɛlɛma Dòn u la, ale furadama t'o fɛ. Ni gὲlɛya bɛ ko min kɛli la, a bɛ 'lakurayacogo Лini o la sanga ni waati. 'Mɔgɔ bɛ Se k'o jogo in Sɛmɛntiya Kr Dukure ka ko la hali n'a ka gafe sɛbɛnnen dɔw miiriya ye. A ka c'a la, 'mɔgɔ tɛ Miiri ziirin kura labɛnni na an ka kanw na bari mɔgɔw t'a Blà u kùn na ko ziirin ye fɛn labɛnta ye. Bɛɛ 'ɲɛ na, an ye ziirinw Sɔrɔ an bɛnbaw la wa kura tɛ Dla ka Fàra u kan. Nka Kr Dukure ka gafe minnu bɛ yen ko "Miiri de bɛ ɲɔ Kɛ dlɔ ye" (1978) walima ko "Geseba falentan" (1979), o flà bɛɛ ye 'ziirinw ye, minnu hakililaw Labɛnna Kr Dukure yɛrɛ fɛ. Wa a ziirinw kàlanni t'a Jira i la ko ziirin karabalenw dòn. U ka di wa u bɛ mɔgɔ Sɔn 'hakili la i ko an bɛ ziirin minnu Sɔrɔ an ka laadaladali ‘kɔnɔ. Mɔgɔ min ka cɛsiri bɛ Se fo ziirin kura labɛnni ma, n'o Fɛrɛla an ka sìgidaw ka baaraminɛn kɔrɔw ma, o tɛ Dɛsɛ ka fɛɛrɛ Лini olu lakurayali la. Sanko ni mɔgɔ min b'an ka sìgidaw minɛnko kàla ma, minɛn caman b'an 'bolo halibi minnu labɛncogo kura bɛ nafa Ladon ka Sago u cogoya kɔrɔ kan. Sojɔ kɛcogo n'a minɛnw y'o dɔ ye. Sojɔ fὲɛrɛw ka kan ni labɛnko kura ye. O y'a To sojɔ bɛ Kr Dukure ka ɲɛlakeguya-baaraw la. Bangudɔn dɔnniya min b'a la ani a magwankun timinandiya min b'a la, a b'o faamuya Sèndon a ka sojɔ baaraw la. A tɛ sojɔ ko sanko an k'a Jɔ. A b'a Jɔ ni sumani kɛcogo kura daliluw ye. A yɛrɛ laban ye minɛn dɔw Dla a yɛrɛ ye sojɔ kamà. O minɛnw ma Sàn yɔrɔ ʃi, a yɛrɛ y'u Dla a ka gὲlɛya sɔrɔlenw furakɛli kamà sojɔ la ani walasa jamana sojɔlaw ka Se ka Bɔ a nu ma n'o minɛnw nafa bɔli ye. A ye sojɔminɛn caman Dla sojɔ degeli kamà. Kr Dukure yɛrɛ ka so dɔw ma Jɔ mɔgɔ wɛrɛ fɛ a yɛrɛ 'kɔ. A y'o bɛɛ Kɛ n'a ka minɛn dlalenw ye.
2008 sàn na, a ye dibiso dɔ jɔli Dabɔ a ka 'so. So in Dabɔr'a fɛ tobili sugu caman ka Se ka Kɛ a la: buurugosi, sogojeni, kinitobi, natobi, basifin, jikalaya. O bɛɛ bɔlen kɔ yen, a tùn b'a fɛ so in labɛncogo k'a To funteni maralen ka Mɛn a ‘kɔnɔ walasa kà lɔgɔjeni Kɛrɛnkɛrɛn ani ka belebele Bɔ tobili farikolola-baara la. So in Jɔra k'a Ban. A n'a ka denbaya yɛrɛ y'a Kurunbokari. U ye tobiliko damadɔ K'a la. So laban ma Kɛ a yɛrɛ sago ye 'kuma tɛ dukɔnɔ-mɔgɔ tɔw ma. O sugu tɛ Ban ɲininikɛla ni kokurasintila ka baaraw la. O ko ma Taa yɔrɔ jan blen.
2005 sàn na, a ka jateblaw dajirali-minɛnko gὲlɛya y'a Blà ka minɛn kura dɔ Labɛn o kamà. O y'a sɔrɔ latigɛlan ja seriyɔrɔko gὲlɛya b'a Sɔrɔ tùma bɛɛ n'a Taara a ka jateblaw dajirili la jama dɔ la. Dɔw ta bɛ Seri u ka baarayɔrɔ kogo fàn dɔ kan min ja tɛ Ye ka Лɛ. Seriyɔrɔ yɛrɛ tɛ a dɔw la. O gὲlɛya furakɛcogo de tùn ye k'a minɛn Sàn. O dun wari tùn ka ca kojùgu o waatiw la. A ma Лɛ a y'i Kɛ a delinnako kɔrɔ kan, n'o ye minɛnlabɛn ye. O Wolola 'minɛn na, min bɛ nafa caman Kɛ. A yɛrɛ ɲuman na, minɛn kelen nafa seegin. A y'a da Jira damajira kɛnɛ kan 2006 sàn na nka ma jansali Sɔrɔ n'a ye. O minɛn in tabalilama dòn ka bàra kɛsulama dɔ K'a la, ka kolonkolonsen naani Kɛ a dugu ma. Waalanba dɔ b'a sàn fɛ k'o dugumakɛrɛ flà Kɛ waalan fitinin sɛmɛnen flà ye. A tùn bɛ mago minnu ɲɛ olu laban Tɛmɛna a lawulikun fɔlɔ yɛrɛ kan: jaserilan tùn dòn, tabali dòn, minɛnmaralan, sɛbɛnni walima gafekalan-yɔrɔ, gafedalan, wa nin tla bɛɛ kɛyɔrɔ tùn ye flà-flà ye a la. O bɛɛ tɛmɛnen 'kɔ, minɛn in bɛɛ bɛ Walaka k'a Blà i 'kùn ka Taa n'a y'i ɲɛnayɔrɔ la.
2006 sàn fana na, walasa ka dɔ Bɔ musow ka tasuma-daminɛ maɲumatɔko la, Kr Dukure y'i Bololajɛ finfinmugu labɛncogo dɔ la. A ye finfinmugu Лini k'o Daji k'o Mɔ kulukutu ye. A b'a kùruw Blà tle la k'u Ja. O jalen bɛ Tà ka Kɛ tadaminɛnan ye. N'o tùn Sabatir'a 'bolo, fɛn min ye musow ka degun ye ta sɔrɔliko la o tùn bɛ belebele Bɔ o la. Tasuma-daminɛ sisijugu-sama ani a mɛnɛnkasa banbali ka Fàra musakako kan, Kr Dukure ka fὲɛrɛ kura laɲininen ɲὲni tùn bɛ nin bɛɛ Kɛ ko kɔrɔ ye.
Kr Dukure bɛ ninnu n'u ɲɔgɔnnako min Kɛ, 'dàn t'o la. A caman ni sababa tɛ Bɛn a 'bolo. Hali ni minnu ni sababa Bɛnna, a tɛ sira Sɔrɔ n'olu ye kosɛbɛ. O bɛ tàli Kɛ jamana taabolo la. Miiriʃu fanga ka bòn jamana ‘kɔnɔ halibi. Bɛɛ Ko kɔrɔlen. Nka mɔgɔw bɛ Лinɛ yɔrɔ min 'kɔ kɔrɔlenko la, o ye ko hali ni kɔrɔlen ka kan ka Tà, ko kɔrɔlen bɛɛ tɛ tàta ye. Ni minnu bɛ Tà fana, lakurayataw b'olu la. A bɛɛ kuturu tɛ Tà tèn blen bari jyɛnnatigɛ Sera dakun caman ma minnu ni dabali kura ka kan. Ko « Mɔgɔ ka kan k’i bɔminɛn Fa » Kr Dukure.
Blàdon : 2016-06-27 Yɛlɛmako laban : 2017-01-08


c: text/html

text:
Mànden jàmana
Mànden daminɛ na, màninkaw ‘dàn ma de tùn Bɛ yèn. Nkà fànga bònyanen, u ye jàmana wɛrɛ Màra k'o Fàra Mànden kan. Mànden fàamadugu tùn Ye Лani ye; o tùn Bɛ bada la, ba min tɔgɔ Ye ko Sankaranin. Sanu min tùn bɛ Bɔ Sigiri dàmanda la, o tùn Ye Mànden fàamaw ‘ta ye.
Sumanguru Kantɛ tùn Ye Sòsojamana fàama ye (dɔw ko ale de ma ko Sumaworo). Sòso Bɛ Mànden ni kὲɲɛka ‘cɛ. An Bɛ bì min na, Sòso dùgu yὲrɛ Bɛ bɔrɔn fɛ, Bananba kafo ‘kɔnɔ. Jèliw ko Sumaworo de ye Mànden jàmana fàama den 11 bɛɛ Fàa fo a tan ni filanan : a m'o Fàa bawò o tùn Ye mùluku ye. Nkà o mùluku in de Kɛra Sùnjata ye.
Mànden fàama tùn Ye Nare-Màgan Kɛyita ye. Muso sàba tùn B'a ‘kùn : Sàsuma Berete, Sògolon, ani Nàmajɛ. Dànkaran Tuma ani Nàna Triban Ye Sàsuma denw ye. Sùnjata, Jàmuru ani Kòlonkan ye Sògolon denw ye. Mànden Mori Ye Nàmajɛ den ye.
Sùnjata, Nare-Màgan Jàta, Sògolon Jàta
Sùnjata fà Sàra k'a sì To sàn 7 la. A tùn ma Taama halisà, a kɔrɔkɛ Dànkaran Tuma Sìgira fànga na. Sùnjata Nàna kɛnɛya kà Kɛ cὲfarin ye fo Mànden bɛɛ tùn b'a Kofɔ. Dànkaran Tuma Labanna k'a Kɔnniya, k'a Kɛ fàdenya ye. Sùnjata ye Mànden Bìla o la ; a n'a ba Sògolon ani Mànden Mori, u Taar'u Sìgi kɔrɔn fɛ, Mɛma.
Sùnjata y'i To yèn de kà Sumaworo ka wale juguw Komɛn Mànden ‘kɔnɔ. Dànkaran Tuma Bòlila kà Taa Kisidugu. Mànden màakɔrɔw ye ci Bìla kà Taa Mɛma Sùnjata ma : ko Sùnjata ka na u Bɔ ‘bolo la. Tùnkara de tùn ye Mɛma fàama ye, o ni Sùnjata tùn ka di. A tùn t'a fɛ Sùnjata ka Bɔ a ‘kɔrɔ. Nkà Tùnkara ye kὲlɛcɛw D'a ma. Sùnjata Wulila kà Mànden Sɛgɛrɛ, an'a balimakɛ Mànden Mori. U mana Se ‘yɔrɔ o ‘yɔrɔ, dɔ bɛ Fàra jàma kan ; Sùnjata ka kὲlɛdenw bɛ kà Caya kà T'a fɛ. Sumaworo ka fànga ‘nège tɛ si la bilèn.
Sumaworo n'a ka kὲlɛbolo Nàna Sùnjata Bὲn ; o kὲlɛ fɔlɔ ma Diya Sùnjata la, a n'a ka màaw Bòlila kà Taa u Labὲn koɲuman. Sùnjata ye dɔ Fàra a ka kὲlɛdenw kan. Dɔw ko bɔbɔw ye kὲlɛden 1500 D'a ma. O kɔ Sùnjata ni Sumaworo ye ɲɔgɔn Bὲn Kirina 1235 sàn na. Kirina tùn bɛ Kùlukɔrɔ kὲrɛ fɛ. Kirina kὲlɛ la, Sumaworo Bòlila, Sùnjata Ser'a la an'a ka domaya bɛɛ. Sumaworo Tununa Kùlukɔrɔ ɲànankulu la. Hali bì, kùlukɔrɔkaw bɛ ɲànan Sɔn.
O kὲlɛ bannen, Sùnjata y'a Лɛsin Sòso dùgu yὲrɛ ma, Sòso min tùn Ye Sumaworo ka fàamadugu ye. Sùnjata ye Sòso Mìnɛ k'a Fàra Mànden kan. Jàmana tɔ̀ bɛɛ Sɔ̀nn'a ye, k'a Tà Sènegali ba la fo kà t'a Bìla Jòliba la. Nìn bɛɛ Fàrala Mànden kan. Sùnjata Kɛra Mànden Màsakɛ ye (fàamaw ka fàama).
Sùnjata kɔ
Sùnjata denkɛ sàba bɛɛ Sìgira fànga na kelen-kelen: kabini fà Banna fo 1270 sàn na, Màsa Wulen Sìgira fànga na. Ale de ye Mànden fànga Bònya k'a Se Bànbuku ni Faleme ma. Wati ka fàamaya y'a Tà 1270 sàn na fo 1275 sàn. Kàlifa ma Mɛn fànga na. Ale ni màaw ma Bὲn. U y'ale Fàa. Abubakari tùn ye Sùnjata balimaden dɔ ye, o ye sàn tan Kɛ fànga na fo 1285 sàn.
Sakurà tùn tɛ Sùnjata ‘bɔnsɔn ye. Dɔw yὲrɛ ko ‘jɔ̀n kɔrɔ dòn. Ka Sakurà to fànga na, Mànden ye bònya Sɔ̀rɔ kosɛbɛ. Ale de ye Kaɲaga Fàra Mànden kan fo kà Taa Se Masina ma. Sakurà ye sàn 15 Kɛ Fànga na (1285 fo 1300).
‘Keyita tùn tɛ Sakurà ye, nkà o ma fosi Bɔ a ka dawula la. Sakurà Taara Makan, nkà a sègintɔ Banna Tripoli, larabujàmana kan. Sakurà sùko Kɛra i ko Sùnjata bɔnsɔn tà ɲɔgɔn.
Kànku Musa (Màsa Musa)
Sakurà bannen ‘kɔ, sùnjatasi sàba Sìgira fànga na Mànden, nkà u si ma daraja Sɔ̀rɔ. Màsakɛ min ye Mànden Bònya k'a dawula Se a dàn na o Kɛra Kànku Musa de ye. dɔw ko Màsa Musa. Kànku Musa ye Mànden màsakɛya Kɛ kabini 1307 sàn. Sìlamɛba tùn dòn. O don a bɛ jɔ̀n dɔ Labìla. A ye mìsiri caman Jɔ̀ Mànden ‘kɔnɔ.
Sibiridon dɔ, kalo tile 12, 1324 sàn na, Màsa Musa y'a ka makantaasira Mìnɛ. Jèliw ko Kànku Musa ni màa 60.000 de Taara Makan ani jɔ̀nkɛ 500, sanubere B'u ‘bolo ani fàli dòninen sanumugu la. Kànku Musa ka hiji ‘sèn fɛ, a ye nàfolo caman Nì Makan jàmana kan. A ni larabudɔnnikɛla dɔw Sèginna Mànden : cὲ kelen tùn Bɛ u la ko Ibu Izak Saheli, o de ye mìsiriw ni ‘so ɲumanw Jɔ̀ màsakɛ ye.
Kànku Musa n'a ka jàma surunyanen Jòliba la, a fɔr'a ye ko kɔrɔbɔrɔjàmana fana Mìnɛna a ka kὲlɛdenw fɛ k'o Fàra Mànden màra kan.
O de la sa, a y'i Kùnda Gàwo kan, k'a bɛ Taa a ka jàmana kura Lajɛ. Kɔrɔbɔrɔfaama y'a denkɛ fila D'a ma, k'a Jìra k'ale matigi dòn.
Màsa Musa ye mìsiri kelen Jɔ̀ Gàwo. Izak Saheli y'o Jɔ̀ larabuw ta cogo la. Kɔrɔbɔrɔw ko Màsa Musa de ma ko Mali-Koyi.
U selen Лani, Ibu Izak Saheli ye ‘so ɲumanba Jɔ̀ màsakɛ ye. Kànku Musa ye sanu kilo 54 Nì a la. Kànku Musa tùn Ye ‘màsakɛ dawulama ye. A ka daraja tùn ka bòn. A mànkutu tùn bɛ Fɔ hali nànsarajamanaw kan. Màsa Musa ka fànga tùn b'a Tà Sènegali kɔgɔjida la fo hawusajàmana kan ; k'a ta fana Saheli fo tukɔrɔla dàncɛ la. Nìn bɛɛ tùn bɛ Màsa Musa ka fànga ‘kɔnɔ. Kànku Musa Sàra 1332 sàn na.
Kànku Musa kɔ
Kànku Musa sàlen, a denkɛ Màgan Sìgira fànga na. O ma k'a fà ɲɔgɔn ye bawò o ye fànga Bìlakojuguyaminɛ. Kɔrɔbɔrɔfaama denkɛ fìla minnu tùn Bɛ màsakɛ ‘bara, olu Bòlila kà Sègin u fàso la. Kɔrɔbalen min tɔgɔ ye Ali, o ye fànga Tà Gàwo. Kɔrɔbɔrɔjàmana y'a yὲrɛ Tà kà Bɔ Mànden màra ‘kɔnɔ.
Kabini Kànku Musa Sàra, Mànden fànga Nàgasira. Surakaw ye Tumutu Bɔ̀si Mànden na. Kɔrɔbɔrɔfaama min tɔgɔ ye ko Asikiya Muhamɛdi, o de Labanna kà Mànden Màra, kà Taa ni kɛyitaw ye Gàwo jɔ̀nya la.
Mariyan-Madi Susɔkɔ, 1988, Wagadu fo Sudan, Bamakɔ, Editions Jamana, ɲɛ 17-23
Blàdon : 2020-04-30 Yɛlɛmako laban : 2020-07-20

robotstxt: allowed

filter: keep


text:
Bamakɔ kàlansow > 2016 05 23
Ecole publique de Kalaban Sud A - CAP de Kalaban Coura AE-RD
N’i Bɔra ba numanfe-bolo fɛ ni babili Fad sira ye, i bɛ na Tɛmɛ Karce Mali fɛ. I bɛ pankurun-kene sira kelen o Minɛ kà Nà. San'i ka Se Otɛl Wasulu (Umu Sangarɛ ka Otɛl), i bɛ Fɔlɔ polisi-jɔyɔrɔ dɔ ma. Gudɔrɔn min bɛ i nàsira cɛ Tigɛ yen n'a kininfɛ-bolo bɛ Yɛlɛn kà Taa Sabalibugu fàn fɛ, i be Fara o fɛ. O gudɔrɔn bɛ Taa Blà Garantigi-bugu gudɔrɔn na. I b'o Minɛ k'i Kùnda Лamakɔrɔ kuranin kan. I be na se ‘yɔrɔ la, a be Fɔ min ma ko "deuxième plaque" Sotramaw jɔyɔrɔ flanan. I be Dòn o bɔlɔn 'kɔnɔ i kinin fɛ. I be Teme bɔlɔn duuru la. Bɔlɔn wɔɔrɔnan, i b’a Ye i kinin fe kɔnɔna na yen. A bɔlɔn ye 542 ye. Sɛbɛnw kan, a kàlanso bɛ Weele sìgida min na o ye Kalabankura tlebin garantigibugu-yanfan ye. A ni Garantigi-bugu sugu bɛ fàn kelen fɛ yen.
Blàdon : 2016-05-23 Yɛlɛmako laban : 2016-05-23


text:
Misikunkolo-ko
Cekɔrɔba dɔ, mɔgɔw y'a ka misi Sonya k’a Fàga, ka Taa ni sogo bɛɛ ye fo kunkolo. Ɔ, misitigi, n'o ye cɛkɔrɔba sa, a b’o hami na tuma min na, dunankɛ dɔ tùn b’a fɛ yen. O fana ye Cekɔrɔba To o la ka Wuli ni ka mununmun, o ker’a taalen yen misikunkolo fana ye. Denke saba tùn b'o 'bolo. A selen a ka ‘so, y'a fɔ a denw ye k’a be Taa misikunkolo ko kɔ la. Ɔ, cekɔrɔba Taara misikunkolo koli la. Sɔɔnin, misitigi, y'a Лini fo ka na Bɔ a fɛ yen bari o tùn Sigara a la kosebe. U selen a ka 'so, u m'a Sɔrɔ ye. Denmisɛnnin cɛmannin sàba ninnu tùn be 'so yen. A y'olu Лininka, olu k'a ma k'olu fa Taara misikunkoloko la. O kɛlen, a ko payi ko kow bɛ na ɲɛ sɔrɔ sisan. O kɛlen a sinna ka Wuli ka Taa dugutigi fɛ yen, ka Taa a kuma Da o kɔrɔ sɔn. O kɛlen, o fana ye 'mɔgɔ Blà ka Taa cɛmannin sàba ninnu Weele ka na. U Nàlen, dugutigi y'u Blà ka Taa u ‘fa Weele. O kɛlen, fa ye misikunkolo Di u ma k'u ka na dàga Ko k'a Sìgi k'u kan'a To mɔgɔ wɛrɛ ka Bɔ foyi kala ma. O Fɔ a fɛ, denw ye misikunkolo Tà ka Nà 'so, ale yɛrɛ Tlenna ka Taa dugutigi bara. A selen yen, dugutigi ye kuma Bɔ k'a Da. Aa! a ye Ala Kale k'a 'nɔ ʃi t'a la bì w'a 'nɔ ʃi t'a la sinin. Kuma Nàna Gan u ni ɲɔgɔn 'cɛ jaa o y'a Sɔrɔ a denw ye misikunkolo in Sìgi ka ji min K’a kan, o Jara tayi. U Tora sigasiga la dɔ ko a Mɔnna dɔ ko a ma Mɔn, tɔ kelen ko k'u ka Taa u fa Лininka. U ye Лɔgɔn Lajɛ, bɛɛla ncinin ko k'a bɛ Taa a Fɔ. A Bòlila ka Taa dugutigi bara ka T'i kanto fa ma
-Ko baba, baba, ja tarrrr ganni !
Fa y'i kanto a ma
-Bataraden! nin ye mun nalomakan y'i 'da? i ɲɛnin firinen I ‘bolo i ko flenfaji.
O fɔlen, cɛnin bolila ka na flen fa ji la k'a Ke misikunkolo in kan tun.
Ɔ, a mɔnnen, kelen y'i kanto
-An bɛ Taa Fɔ baba ye cogo di sa?
Kelen fana Sinna k'i kanto
-A' y'o To ne ma
O fana Bòlila ka Taa dugutigiblon na ni ka t'i kanto fa ma
-Baba! Baba! Amɔnna denw ko k’u ka kɔrɔ ni ne ye!
Fa K'a ma
-N fa, a Fɔ u ye k'u ma Kɔrɔ n'i ye bari e Bangera takajigin-kasuma san na.
O fana Bòlila ka Na Fɔ tɔw ye, u y'a Jigin k'a Blà kɛrɛ fɛ. A sumanen, u k'u b'a Ta ka Blà gata san fɛ nka u bolo ma Se. U ko an Taa nin Fɔ baba ye cogo di? tɔ kelen y'i kanto
- A' ye n Kɔnɔ n bɛ Taa a F'a ye.
O fana y'i sen Fa ka Taa dugutigi bara, a selen a ko
-Baba! Baba! n bolo-te-se denw ko k’i fo!
Fa y'i kanto a ma
-Nbaa! a Fɔ u ye ko ne Ko ko Ala kan'u ba ka kolon da biri.
Fa kɛlen k'o Fɔ o fana ni bòli Seginna ka n'o ɲɛfɔ u ye kolon da biri ka yɛlɛn o kan ni ka misikunkolo Blà gata san fɛ.
N y’o ta yɔrɔ min, n y'a Blà yen
Blàdon : 2017-03-15 Yɛlɛmako laban : 2017-03-15


text:
Kɛnɛya
Ebola
Ebola ye farigan ye min sababu bɛ Bɔ sankaran jugu dɔ la. A bàna in welecogo dafalen ye ko ebola sankaran ka jòlibɔn-farigan. Bàna in wuliko fɔlɔ Kɛra Kɔngo Demokratik 1976 sàn na. A ye mɔgɔ caman Fàga ba Ebola laminiduguw la yen. O ba in tɔgɔ de laban Dara a bàna na. Fura ma Sɔrɔ fɔlɔ min bɛ a bàna in bànakisɛ Fàga. O de la n'a y'i Minɛ kaban i Bɔ man di a la. Nin fàsiri in ye Mali Health Organizing Project ka bayɛlɛmani kɛlen ye ka Blà bamanankan na walasa ka dɔ Fàra bàna in kùnnafoni jɛnsɛnni kan.
Furu ni dlanko
Furu ye fɛn bònyata ye wa a fana bònyalen dòn Mali tabiyaw la ka kɔrɔ. Furuɲɔgɔnma fla kɔni ka dlanko kùnnfoni tùn ye gundoba ye da tùn tɛ Dòn min na. Gɛlɛya caman bɛ dlanko la minnu ka kan ni ɲɛfɔli ye ni bì taabolo dalilumaw ye. Kafoɲɔgɔnya gɛlɛyaw bɛ da Minɛ kabini gɛrɛli ni magali kɛcogo kɛli la ɲɔgɔn na fo ka Se kulusijala ni taafebololabanaw ma. Nin bɛɛ ye ko dogolen ye fo furu tla bɛɛ ye ʃiyɔrɔ ni dimi ye waati bɛɛ an ka sìgidaw la. Furu duman gundo Lakalila yan ka mɔgɔw Blàsira u ka furusow 'kɔnɔ.
Dɔ Fàra i ka dɔnta kan
Blàdon : 2015-11-27 Yɛlɛmako laban : 2017-05-21


text:
Cema Koron
Cema Koro (Ingliz la: Middle East) (kakoro a donnen Koron Surun) ye yoro min lakafolen worodugutlebi Asia la ani Misira (Egypti). Famuyacogo were la, kuma in labaarali walankatanna kosan inna ka Afganistan sendon a la ani Pakistan, Kokazi ni Cema Asia, ani Saheli Afrika. Tumadon a koro be ke Koron Surun n'o sina ye Koron Jan. Mogo minu be bo yoro inna be wele Cema-Koronka.
Cema Koron tariku be segin kataa lawale watiw ma, o wati be kono, Cema Koron tun ye duniya makow yoro daga ye. N'an be kuma tariku la, Koron Surun de be fo kosobe. Tariku la, Cema Koron de ye duniya diine ba saba tayoro ye Yahodiyaya, Kerecenya ani Silameya. Cema Koron finye ka kalan a jalen, ba baw damado b'a cetige min jiw be ke ka sene ke yoro damadow la. Jamana fanba minu be Farisi Jikori dala, be taji fin hake caman bo. Bii wati inna, Cema Koron ye mineboloko, ani soroko, ani marako ani sedonko ani diineko yoro min konya ka gelen.


text:
🇧🇫Burkina Faso Jamana kutigi ye Yelema do fanga tabolo kan ,Kalo 8 a ka fanga tiɲɛni kɔfɛ, benkanseben in ɲɛmaa, n’o ye Lieutenant-colonel Paul Henri Sandaogo Damiba ye, ale y’a Лini k’a yɛrɛ Ladon Lakana minisiriso ka bolofara la. A bɛ jenerali Aimé Barthélémy Simporé nɔ na nin jɔyɔrɔ in na, ale fana tun ye lafasali minisiri ye Rock Marc Kabore ka fanga la min bɔra fanga la
🇧🇫Burkina Faso Jamana kutigi ye Yelema do fanga tabolo kan ,Kalo 8 a ka fanga tiɲɛni kɔfɛ
🇧🇫Burkina Faso Jamana kutigi ye Yelema do fanga tabolo kan ,Kalo 8 a ka fanga tiɲɛni kɔfɛ, benkanseben in ɲɛmaa, n’o ye Lieutenant-colonel Paul Henri Sandaogo Damiba ye, ale y’a Лini k’a yɛrɛ Ladon Lakana minisiriso ka bolofara la. A bɛ jenerali Aimé Barthélémy Simporé nɔ na nin jɔyɔrɔ in na
Programmes
-
octobre 02, 2022
Mɔgɔ ba caman ye ɲɔgɔn lajɛn kari don Bobo-Dioulasso
-
octobre 02, 2022
Burkina Faso: Ibrahim Traoré ye taama ke Ouagadougou la
-
octobre 01, 2022
Laselikɛlaw binna Faransi ka lasigidenso kan Ouagadougou
-
octobre 01, 2022
Anbafo Jemukan Sibiri Octoburu kalo tile folo san 2022
-
-


text:
Jolidi nafa bɛ se ka kɛ mun ye a dibagaw ma ani minnu yɛrɛ mako b'a la? (tɛmɛnen)
A jɛnsɛnna : A falenna :
Kɛnɛya jɛmukan babu sigira ole fana kan nin lɔgɔkun in na.
Jolidi nafa jolidilaw yɛrɛ ma ani mɔgɔ minnu mako bɛ kɛ joli la, sɛgɛsɛgɛli minnu bɛ kɛ joli kan k’a sɔrɔ k’a don banabagatɔ fɛ, an bɛna jabi sɔrɔ o ɲinigaliw la "Professeur" Alassane BA fɛ ka bɔ Mali la. Kɛnɛyaso min jɔlen don jolidikow kunna Bamako "Centre National de Transfusion Sanguine (CNTS)" Pr Alassane BA y’o ɲɛmɔgɔ dankan ye.


text:
Kodofara
Dugu yɔrɔfɔli
Kodofara bɛ Kayi marabolo fɛ. A bɛ galoda min na, o ye "bɛnkadifuɲa" ye. Kita de y'a ka kolomi ye. A n'o cɛ jànya ye bam 27 ye. A ni galotigidugu ta ye bam 12 ye. Kodofara kɔrɔnyanfan fɛ, Sɛnko bɛ Sɔrɔ yen ni bam 7 ye. Kodokonin b'a tlebinyanfan fɛ ni bam 2 ye. Kɛɲɛka fɛ, bɔrɔ bɛ yen ni bam 8 ye. Wòroduguyanfan na, Ba bɛ yen ni bam 6 ye.
Dugu tɔgɔko
Kòdo (kòro)
Donsokɛ dɔ de ye kodofara tu Tigɛ. A tùn bɛ Taa kungoyaala de la a yɔrɔ in na. Nkà o don kama kodosun de tùn ka Ca a kungoda kofɔlen in na. A yɔrɔ kɛlen donsokɛ sìgiyɔrɔ ye, mɔgɔw tùn b'a Jira ni tɔgɔ min ye o de ye " Kodofara" ye. Kabini o waatiw fo bì tɔgɔ fla ma F'a ma. Nkà fɔcogo ko siratigɛ la danfaranin dɔ bɛ yen. O tɛ dɔ wɛrɛ ye, a bɛ fɔ "kodofara" walima "kodofra".
Dugu marabaako
Laadala-dugutigiya de bɛ Kodofara. Yen dugutigiya bɛ Nà sugandilikunda. A ko bɛɛ fana tolen Bɛ kìn kelen ni jàmu kelen ka bolo de kàn yen. N'a Bɔra saya la, fɛn wɛrɛ tԑ yen dugutigi Bɔ dugutigiya la. Nkà ni dugutigi Ntanyana u bɛ sàn fla de Kɛ ka sɔrɔ ka kura Sìgi a nɔ na. Yen tu tigɛbaa tùn ye Marimu sirima Sibibe ye. Donsoya de Taara Bɔ n'a ye yen n'o tɛ a tùn bɛ Bɔ Korenna de. Màsakɛfanga waatiw la, kodofara tùn bɛ Mara màsakɛdugu min fɛ o ye kumanko ye. Bì, Kaliba Sidibe de bɛ yen dugutigiya la. Nk'a Fɔra Nana bubu ni Fajala ninnu 'kɔ.
Dugu bònya
Kodofara tɛ duguba ye bari a sìgikɛnɛ tɛ Tɛmɛ bam 2 kan kɛnɛ naani 'kɔnɔ. Yen dugumɔgɔw fana caya o caya tɛ Tɛmɛ 3000 kan.
Dugu siyako
Fulaw ni bamananw ni màrakaw ani màninkaw de sìgilen bɛ kodofara. Yen jàmuw ye: Jalo, jawara, jakite,jara, sidibe, sangare ani Tarawele ye. Ninankunya bɛ sidibe ni sangare 'cɛ, a bɛ jalo ni jakite 'cɛ ani jara ni tarawele 'cɛ yen. Furuko siratigɛ la, 'tnɛ foyi tɛ yenkaw ni ɲɔgɔn cɛ. Bamanankan de bɛ Fɔ Kodofara.
Dugu baarako
Sɛnɛ ye yen baarawla fànba ye. U bɛ keninke, saɲɔn, sàba, tiga, tiganinkuru, ɲimikala, woso, je, bàra, galama, ʃɔ, zɛrɛ, bɛnɛ, dà, kɔɔri, mangoro, lenburu, buyakgi, ntɔmɔnɔ, fòronto, jaba, tamati, nkɔyɔ, gan, salati, ʃù, kɔnkɔn, ɲugu, nanaye ani melɔn Sɛnɛ yen. Yen bagan marataw ye: Bà, misi, saga, fàli, wùlu, jakuma, ʃɛ, kami, tonkɔnɔ ani jɛnɛntubannin ye. Mɔni fana bɛ dɔɔnin dɔɔninkɛ yen. U ka mɔnikɛ minɛw ye jɔ, susu, sagi, doolen, zɔlɔ ani bese ye. Jago siratigɛ la yenkaw bɛ sɛnɛfɛn-feerew ni butigifeere ni baganfeere ani bololafɛndlata-feere (daba, mifyɛn, dàga ni jirisʃi, segeredla, sìgilandla, kalakadla ani sansaradla) Kɛ. Donsoya ye yen jujɔn dɔ ye wa halisa o ma da Blà yen fɔlɔ.
Dugu fɛɛrɛko
Marifa, wosen, wɔlɔgɛn, nkɔrɔ, nkana, manabɛlɛ, ntɛnfɛrɛ wɔlɔjuru, samani ka wɔlɔ Minɛ a fan kan, dingɛ tigɛli ka wɔlɔfan Blà o la, kàla (bàlaminɛna). Ninnu y'u ka kungosogow ni kɔnɔw fàalifɛɛrɛw ye. U b'u ka misidenw Dabɔ ni tonsɛ (ncɔlɔ) ye. U b'u ka misi murutilenw Minɛ ni jonbori flili ye. Walima a Nɛgɛni ni dumunifɛn ye walima k'a bagan masina Koron ka Dòn yɔrɔnin dɔ la.
Dugu yiriwaliko
Лɔʃimansin, jabaranin, kɔɔrisugu, tlebarika-walan, kalalikɛkɛmansin, pɔnpekɔlɔn, sɛnɛkɛ-mansin, sènfɛjuru, arajo ani moto ye yenkaw ka ko kura nàlenw ye. CMDT ni jigisɛmɛjiri ani EFAO baɲumankɛtɔnw ye ninnu ye baara Kɛ yenkaw ka yiriwa siratigɛ la. U ka o yiriwa gtùn Лɛsinnen bɛ sɛnɛko ni sannifeere ani dɛsɛbaatɔw dɛmɛni de ma.
Dugu kàlanko
Dugumadakun fàn fɔlɔ kàlanko kelen de bɛ kodofara lakɔli sira kàn. U ka o lakɔlikàlan in da Bɔra 2000 sàn. Nkà madarasa-kalan min b'u fɛ yen o da Bɔra 2004 sàn. O fana ye dugumadakun fàn fɔlɔ ta ye. Lakɔlikalan de Dònna kà Kɔn yen kàlan bɛɛ 'ɲɛ wa hali bì o de fànga ka bòn ka Sago tɔw kàn.
Dugu batoko
Silamɛya bɛ kodofara. U ka silamɛya da Minɛna 1982 sàn. Màa min Nàna n'a ye o ye Musa Fanɛ ye. Nkà silamɛya kɔ fɛ laadala bato dɔw fana bɛ yen i n'a fɔ nama ni koma/Kɔmɔ. Yen dugu dasiri ye jinɛ ni kɔtɛ ye.
Dugu ɲenajeko
Kɔɲɔ ni seli ni sanyɛlɛma ni denkundi ni ntolatan ni tɔnɲɛnajɛ ani laadalakow ye yenkaw ka ɲɛnajɛlakow ye. U ka fɔlifɛnw ye gita ni buru ni dunun ni flen ni kolonkolon ni wasanba ni nkɔnin ani patikoronba ye. Yenkaw ka tlonkɛcogo kɔrɔw ye bɛlɛda nparibɔ ani fɛrɛn ye. U ɲɛnajɛw bɛ Kɛ fòrobakɛnɛba min kàn u b'o Weele ko "Bara".
Dugu kungoko
Manɔgɔ ni ntɛbɛn ni npɔliyɔ ni saalen ni samu, kɔnkɔn ni zara ni wùlujɛgɛ ni sajɛgɛ ni nàna ni baman ni ntigin ni tnɛnin ni tono ni fin ani jɛman ye jɛgɛ suguyaw ye minnu bɛ Sɔrɔ yen jisigiyɔrɔw la. O kɔ fɛ, bamaw ni koorokaaraw ni kaanaw ni kooro ani maliw bɛ Sɔrɔ yen. Jiri suguya caman bɛ yen kungo 'kɔnɔ i n'a fɔ jala, sanan, genun, nkaba, npeku, zaban, gele, nsira, bumu, ʃì, nɛrɛ, sebe, toro, ntɔngɛ, ntege, zɛrɛninjɛ, nkalama, sunsun, zaajɛ nten, danga ani zɛkɛnɛ. Kungosogo minnu ka Teli ka Sɔrɔ yen olu ye: Dànkala, nkorongo, kungo-kami, minɛn, nkolonin, warabilen, miniɲan, digon, wɔlɔ, gɛlɛnin, totowaranin, wùluwara ani wòronin ye.Yen kungodaw ye Namakɔrɔ kuru/kulu, saɲɔnin, kusa, bɔkɔniblen ani kɔflabɛn ye.
Dugu Kaburudoko
Kaburudon naani de bɛ kodofarakaw fɛ yen. Nkà kùn wɛrɛ t'a la u fɛ yɔrɔw jànya ɲɔgɔn na 'kɔ.
Dugu waatiko
Yen waatiw fàlen-fàlen cogo Flɛ: ni samiɲɛ Bɔra yen kawulɛ bɛ Nà, n'o Bɔra yen, tlema bɛ sɔrɔ ka Nà. Sanji minnu bɛ Nà kodofara sanmiɲa kelen 'kɔnɔ bɛ Taa 100 ni kɔ la. Yen funtenin hakɛ sannadan ye 40 ye a nɛnɛ hakɛ dugumadan ye 18 ye.
Dugu kabakoma-yɔrɔko
'Kabakomayɔrɔ fla bɛ kodofara cɔkɔblen ani lɛnkɛ.
Blàdon : 2017-08-07 Yɛlɛmako laban : 2017-08-10


text:
2014 09 18 jὲmukan
Donkibaru
An balimaw, aw ni ʃu : Mohamɛd Ture
Mali kura lamɛnnikɛlaw, aw ni ʃu : Modibo Danbɛlɛ
Mohamɛd Ture :
Bì sɔgɔmada in na, Gawo sìgida la, mɔgɔ bà caman Bɔra k’u ka nisɔngoya Jira Mali kɔrɔnfɛla bànbaanci-jɛkuluw jogo la Alze sìgikafɔ la. U ye a Jira k’a fɔ ko a ‘maa murutilenw bɛ a Laɲini kà Alze kumaɲɔgɔnya, lafiya o ni bɛn kan, Weleku. A girinkajɔ Bolodara Gawo mara o denmisɛnninw ani musow ka tɔnw fɛ.
Modibo Danbɛlɛ :
Fàrafinna cɛmancɛ-jamana la, ‘mɔgɔ murutilenw minnu ye u bolonɔ Blà Brazanfil bɛnkan na, ye ‘kulu kura wɛrɛ Sìgi ni a bɛ Weele ko G7 Siriri. ‘Mɔgɔ caman bɛ nin jὲkulu la i n’a fɔ kὲlɛkɛ-politiki ani ‘sɔradasitɔn wolonfla komin Seleka ka ‘fàrankan-kulu kɔrɔ anti Balaka, MLCJ, RJ, UFR, UFR fondamental ani FDPC. A ka laɲini fànba ye kà sabali, bɛn ani sìgida dònni ani bɔli ‘da kelen fɛ o ko ka Sinsin jamana ‘kɔnɔ.
Mohamɛd Ture :
Nizeriya jamana fìnitigiw ye Boko Haram ka dànkari Kɔnduga sìgida kama Cyὲn kilomɛtri (bàmɛtɛrɛ) 38 ni Mayduguri ‘cɛ. A jaadisiw (jaadikɛla) kɛmɛ ani ‘kɔ Fàgara a kὲlɛw ‘sèn fɛ. Kɔnduga sìgida mɔgɔw ye Nizeriya jamana cὲdenw waleya Fo, bari a fìnitigiw ye a jaadisi-jɛkuluw (jaadikɛla-jɛkuluw) ka kὲlɛkɛ-minɛnw caman Sɔrɔ a bàlawu kɔ fɛ.
Modibo Danbɛlɛ:
Dunuya jamanaw ka kelenyatɔnba, n’o ye ONU, ale ka fὲrɛba kɛnɛ kan, lajɛɛrɛ dɔw bolodalen dòn bì, kùnflanintu jòlibɔn bàna min ye mɔgɔ 2500 Fàga Fàrafinna tlebin-yanfan fɛ. A bɛ nà bolowulili Kɛ sariyasɛbɛn dɔ ni Amerique (Amerika) jamana y’a Ladon. Sariyasɛbɛn in min kɔnɔna la, a bɛ Лini jamanaw fɛ, u ka dɛmɛ Blà kà Taa teliya la ani togodala-dɔkɔtɔrɔso ani kà kɛnɛya baarakɛlaw Blà kà Taa kɛnɛ kan ani kà dugutaga kɔnni n’o bɛ bàna bɛ yɔrɔ minnu na kà o waleyaw wuli kà Bɔ yen.
Mohamɛd Ture:
Islamismara, n’o ye Etat islamique (Silamɛjamana), ka milisiw (kanakuluw) tintinnen ni kὲlɛkɛ-minɛnba, n’o ye char de combat (gὲlɛden-fililan) caman, ye Kirdiw ka dugudennin 16 Minɛ Siri jamana kɛɲɛka la, Curki (Curce) dànfara la. Siri adamadenya o ni maaya hakɛ tɔn n’o ye Observatoire sirien des Droits de l’Homme (Maaya Hakew Kɔlɔsili-tɔn Siri ‘tɔgɔ la) ye, ni a dagalen dòn Lɔndɔnn, ka lakalita fɛ, Kirdiw sìgidamɔgɔw bà caman Bòlila nijuguyalifagali siranko fɛ.
Modibo Danbɛlɛ :
Ɔstraliya fanga ɲɛmɔgɔ, Toni Abɔt, Ko ale ka fanga ye tawuli da Minɛ mɔgɔw minnu bɛ bàlawu ani nijuguya Kɛ diinɛ ‘tɔgɔ la. Jaadi kὲlɛkɛdenw, n’u bɛ Siri ani Irak, kὲlɛ ɲɛmɔgɔw kɛlen kà weele Blà ko kà ta Wuli Ɔstraliya jamana fanga la.
Mohamɛd Ture :
Bì don, Sekɔtland jamanadenw caman bɛ taalen kàlata la ; ko min ka kan k’a Latigɛ ni Sekɔtland jamana Bɛ hɔrɔnya nɔ fɛ. A jatew y’a Jira ko ‘maa caman ye Sekɔtland yɛrɛmahɔrɔnya lafasabagaw ye.
Ukraine Okraniya jamatigi, Petro Poroʃɛnko, Bɛ ‘tagama la Waʃintɔnn DC, n’o ye Amerika jamana faaba kɔnɔna ye. A ni jamanatigi Barak Obama ka kan kà ‘hakilifalen-falen Kɛ ani a ka kan kà kuma Amerika ‘wasadenso flanan, n’o ye Congrès. A ka kuma kɔnɔna la, Poroʃɛnko, ni a tùn ye mugu cìli jɔli bɛnkan sɛbɛn Sɔrɔ ni ‘mɔgɔ murutilen ye minnu bɛ Risi jamana kanu na, bɛ Sɔn k’a cɛ Sìri fìnitigiw ka dɛmɛ ɲinini na Amerika jamana fɛ kà Fàra Waʃintɔnn kɛlen kà tɔrɔmɔjɔ dolar miliyɔn 70 min lahidu Tà a ka jamana ye.
Alze sìgikafɔ
Minisiri (setigi) Abdulay Jɔp, Mali minisiri (setigi) min bɛ Mali jamana ani jamana wɛrɛ ‘cɛ koɲɛw Лɛnabɔ, n’ale ye fanga ka ɲɛmɔgɔ ye sìgikafɔ in na, min bɛ ka Kɛ Alzekaw fɛ yennin nɔ. A ye a Sɛmɛntiya kùnnafoni-sɛbɛn independant ka lasigiden ka ɲinikali ‘sèn fɛ, ko a ka dya, jὲkuluw ka ɲɔgɔnfaamuyabaliya kuma dɔw lajὲlen kan, ko o n’a ta o ta, ko sìgikafɔ ma Blà fɔlɔ ko sabu la fàn bɛɛ la mɔgɔw minnu bɛ yen Alze yen nɔ, bɛɛ ŋaniya de ye bɛnkan sɔrɔli ye, yaasa basigi bɛ se ka na Mali jamana ‘kɔnɔ cogo min na, kelenya ani jὲkafɔ o kɔnɔna na. Ko ale kɔni dalen dòn a la, ŋa halisa Mali kura cὲdenw tɛ sɛngɛ u ka sɛgɛsɛgɛli la. Ka kuma di nin problème (gɛlɛya) dɔnbagalajɛw ma. U ka walawalali kɛ an ye, ka fɛsɛfɛsɛli k’an ye yaasa maaw bɛ se ka faamuyali sɔrɔ. O de
Alze sìgikafɔ hukumu kɔnɔna la, Mohamɛd Ture ye ‘ɲininkali Kɛ Maitre Ibrahim Bɛrte la. Ale ye sariya baarakɛla ye kà Bɔ Bamakɔ. An ka a ka seereyaw Lamɛn.
Maitre (kr) Bɛrte:
N balimakɛ n bɛ min Fɔ i ye, Alzeko, n’a Лɛna, a ka d’an bɛɛ lajὲlen ye. Mais (nka), ne sigalen B’a ma. Sabu la, jɔnbaaya kὲlɛ tɛ Ban. Jɔnbaaya kὲlɛ, o ‘ban man di dɛ. Лɔgɔnyebaliya fana kὲlɛ ‘ban man di. Parce que (bari) ko bɛ yɔrɔ min na bi-bi in na, minnu kɛlen dòn kà marifa ni mugu Tà fàso jamana Mali kama, min tùn bɛ u kùn n’u kan ‘cɛ, u y’a Da kɛnɛ kan sisan de. An tùn b’a Dɔn ko nin de tùn B’u ‘kɔnɔ o: k’an Fara-fara kà Bɔ ‘ɲɔgɔn na walasa u kà Se k’u sago Sɔrɔ. U bɛ k’o waleya Kɛ mɔgɔ minnu ‘tɔgɔ la, o mɔgɔw yɛrɛ tɛ kà Sɔn o ma, n’u b’a Fɔ ko les trois régions du nord (kɔrɔnfɛ-marabolo saba). An balima minnu Bɛ yen nɔ, u b’a Dɔn ‘alanincyɛn k’a Fɔ, fàso Mali ye min Kɛ, maliden bɛɛ lajὲlen y’a Ye. Mali y’a Kɛ a seko n’a damanajira de la. ‘Se tɛ Mali ye o, mais (nka) baara min Kɛra kɔrɔn fɛ, a ma Dogo ‘mɔgɔ si la. U ‘fɛn o fɛn Flɛ kuma la Alze k’u ye bànbaganci ye, k’u ye mugu ni kisɛ tà, Mali de ye u Wolo, k’u ni Kɔgɔ, k’u Lakalan, k’u Kɛnɛya k’u Kɛ ‘fɛn ye bì, n’u bɛ Taa Wuli k’u bɛ Taa u Yaala kà ‘fɛn Kɛ k’u bɛ Mali Janfa. Donc (o la) kɔrɔfɔ kùn de Flɛ nin ye. Alzeko n’a Лɛna, a ka di ne ye. Mais (nka) ne ma D’a la parce que (bari) jɔnbaaya kὲlɛ de Bɛ yen. U bɛ kà jɔnbaaya Tà kà Mali Sɛgɛrɛ.
Mohamɛd Ture
Ayiwa, n’i y’a Lajɛ fana, dunuya keleyatɔn ani fàrajɛ-jamana caman y’a Wajibiya Mali jamanafanga kan, u ni mɔgɔ ninnu bɛ Se kà Sìgi kà Kuma ; nka an bɛ yɔrɔ min na sisan Wagadugu Kɛra, Alzer 1, Alzer 2… Yala Mali jamanafanga yɛrɛ bɛ Se kà mun Kɛ walasa jyɛn bɛɛ, fàrajɛ-jamanaw bɛɛ kà Sɔn Mali ye ko ninnu tɛ ‘sɛbɛkɛlaw ye ?
Je crois que, ne hakili la, nin y’o de kuma selen ye, parce que (bari) n-ta-bɛ-n-kɔnɔ ka ‘ko tɛ Ban. N-ta-bɛ-n-kɔnɔ, a ka ‘ko tɛ Ban. Ninnu ta B’u ‘kɔnɔ de. U kɛlen bɛ kà ‘jὲɲɔgɔn jugu minnu Sɔrɔ, est-ce que (yala) i B’a kàla ma ? Ninnu Flɛ kuma min na i komin bì, u kɛlen bɛ kà ‘tɔnsigi wɛrɛ Kùnbɛn tugunni n 'kɔ Briksɛl, fàrajɛ-jamana kan ; ko k’u ka indépendance (yɛrɛmahɔrɔnya) D’u ma. A’ bɛ Alze k’an kà Bɛn, k’an kà Kɛ kelen ye. A’ bɛ Tla kà Taa k’a’ bɛ Taa ‘kulu wɛrɛ Wuli tugunni, n ‘kɔ, Bruksɛl; ko kà aw ka indépendance (yɛrɛmahɔrɔnya) D’a’ ma, n’o ye a’ ka fɛn ye. Mais bref (nka nin bɛɛ la) Mali y’a seko Kɛ. Il faut que (fo) minnu B’a la k’a Fɔ k’u bɛ Mali Wajibiya ko an ni ninnu kà Taa Kuma. U b’a Dɔn cɔ k’a Fɔ n’olu dòn u t’a Kɛ. Mais (nka) an bɛ kà Sɔn Ala ni an t’a fɛ bàlawu ka Wuli jamana kɔnɔna la. Mais (nka) ninnu minnu Flɛ nin ye, walahi ninnu t’a ɲɛlen fɛ. N’o tɛ, ‘fɛn o fɛn Bɛ kuma la, ancien minisiri (‘setigi kɔrɔ), ancien depite (‘wasaden kɔrɔ), ancien maire (‘galotigi kɔrɔ), minnu Bɛ kule la Fransi k’a Fɔ k’an y’u ka fɛnkɛ, a ye Fransi Sɔrɔ cogo jumɛn na? Mali de ye bourse (kàlanwari) D’a ma a ka T’a Lakalan. Donc, il faut que (O la, fo) kɔkanmɔgɔw, dɛmɛbaga minnu Bɛ nin ko la, u k’a Dɔn k’a Fɔ an tɛ Se kà ‘jamana kuturu bolo Tnɔmi kà D’a ‘kɔ, k’a ɲɔnkiri bànbaanciw ye. O ma Kɛ jyɛn ‘fàn si fɛ. Mais (nka) an yɛrɛ de fana y’an yɛrɛ Sìgi k’an bolo Da an sèn kan k’a Fɔ k’an tɛ kὲlɛ fɛ. O de ye nin Lase an ma o. N’o tɛ, n’an tùn ye kὲlɛ Kùnbɛn, an Bɛ min na, an tɛ K’a la.
Gawo mara mɔgɔw ka kannabɔli Mali tlaliko kuma la
Almustafa Ture
Mali Ye kelen ye, Mali tɛ Kɛ fla ye. Mali Ye bɛɛ de ta ye. Minnu Wulila k’a Fɔ ko Mali ka Tla olu Ye ‘mɔgɔ damadɔ de ye. U tɛ hali an ka population (fasojama) yɛrɛ Bɔ min Bɛ Gawo yan. O de kama bì, muso, denmisɛn ni maakɔrɔba, bɛɛ ye ŋaniya Tà ko bì, f’u ka Bɔ k’a Jira ‘jyɛn bɛɛ la ko Gawo tɛ Sɔn nin ma, ko Mali Ye kelen ye, Mali tɛ Tla fla ye. Mali ye « Un Peuple Un But Une Foi » (Fasojama kelen, kùntlenna kelen, Ŋaniya kelen). Bì-bì in na, an Ko non à l’AZAWAD (an tὲ AZAWADko la), non à la fédération du Mali (a tὲ kafojamana-ko la maliko la), non à l’autonomie (an tὲ Mali fàn dɔ kɛli la k’i yɛrɛ Mara). An Bɔra nin de kama, k’a Jira autorité administrative (mara tìgilamɔgɔw) la, politikiw la, k’a Jira partenaire technique ani financierw (fὲɛrɛ dɛmɛdon-tɔnw ani musaka dɛmɛdon-tɔnw) la, opinion internationnale (‘jyɛnmɔgɔ) la ko gawokaw Ko non (an ma Sɔn). On est au Mali, seul le Mali qu’on reconnait (an Bɛ Mali de la, an bɛ Mali dɔrɔn de Lakodɔn). Le Mali est un et indivisible (Mali Ye kelen ye min tɛ Tla).
Marche (taama) da Minɛna kà Bɔ place de l’indépendance (yɛrɛmahɔrɔnya fὲrɛkɛnɛ) la kà Taa gouvernorat (kube) la. An y’o Di gouverneur (kubetigi) ma parce que (bari) Etat représentant (jamana tɔgɔlamɔgɔ) de dòn. An ye pétition (laɲinisɛbɛn) D’a ma. A ka kan k’a Di ‘maa o maa min ma, min Kɛra MINUSMA ye, min Kɛra Barkhane ye, min Kɛra partenaire (jὲɲɔgɔn) ye, u bɛɛ k’a Dɔn k’a Fɔ ko Gawo, ko Mali Ye kelen ye. Mali tɛ Tla fla ye. An tɛ Sɔn fédération (kafojamanaya) ma. An tɛ Sɔn autonomie (yɛrɛmara) ma. Marche (taama) coordonnela (ɲɛmaaya Tàra) an ka autorité administrative (mara tìgilamɔgɔw), politique (politikimɔgɔw), militaire (sorasi) fɛ. O sababu la, an ka force de l’ordre (kana tìgilamɔgɔw) ye marche (taama) in sui (Kɔlɔsi) k’a Blà sira kan pour que débordement (walasa damatɛmɛ-wale) si kana K’a la.
U k’u Sìri i komin jamakulu kelen k’a Tà Kayi fo Labezanka, kà Bɔ Kidal fo Sikaso ; ko bɛɛ Ye kelen ye. An ka ‘ɲɔgɔn Minɛ kà ‘kan kelen Fɔ min ye Mali Ye kelen ye, Mali tɛ Tla fla ye. Et que nous soutenons les autorités politiques, administratives et militaires du Mali surtout (an fana bɛ Mali jamanafanga Sènkɔrɔ-madon ‘marakunda, ‘politikikunda, sanko ‘kὲlɛden-kunda). U bɛ ka négociation (fɔkabɛn) min kɛ Alze, an b’olu fana souteni pour que (sènkɔrɔ-madon walasa) k’a Jira ‘jyɛn na ko Mali Ye kelen ye . Ni marche (taama) ma Se k’a Лɛnabɔ, an b’a kɛ sit-in (potoroli) ye pour montrer aux autorités, aux partenaires et financiers, à l’opinion internationale (walasa k’a Jira fanga la, jὲɲɔgɔnw la, musakatigiw la, ‘jyɛnmɔgɔ la) ko malien (maliden) bɛɛ bɛ ‘kan kelen de Fɔ, ko Mali Ye kelen ye. Mali tɛ Tla fla ye.
Aysata Mayga:
Mali tɛ Tla bì, a tɛ Tla sinin. An bɛ cὲw nɔ fɛ. Cὲw mana Sà ‘yɔrɔ o yɔrɔ, an fana bɛ Sà yen. An B’an ka président (jamanatigi) fana nɔ fɛ. A ye min Fɔ, an B’o de ‘kɔ. Mali tɛ Tla bì, a tɛ Tla sinin.
I komin jama tùn ka ca, an ka kumakan Y’o de ye. N’u Ko bɛn, an bɛ Bɛn. N’u ko kὲlɛ, an labɛnnen dòn sisan kɔni parce que (bari) an Tɔɔrɔla. Vraiment (Cyɛn na), bɛɛ de jὲra sɔgɔmada in na kà Bɔ. Surakaw B’a la, bamananw B’a la, bɛlaw B’a la. An bɛɛ de Bɔra sɔgɔmada in na. An ko bɛn de. N’u ma Sɔn bɛn ma, ɔ sisan kɔni an bɛɛ de pretna (labɛnnen dòn). Mali kɔni tɛ Tla bì, a tɛ Tla sinin. An musow kɔni, an ta Ye nin de ye.
Ne kɔni bɛ min Fɔ région (marabolo) bɛɛ ye, bɛɛ ka Kɛ kelen ye. Mali tɛ Tla bì, a tɛ Tla sinin. Ni saya dòn, an bɛɛ ka Sà, Mali kɔni tɛ Tla. K’a da Minɛ Kidal fo Kayi, bɛɛ ka Sɔn o ma.
Sirabakasaara
Mamadu Haʃim Kumarɛ:
An bɛ kà mɔgɔw Fàra ‘ɲɔgɔn kan ka hakili Di ‘ɲɔgɔn ma. Nin réunion (ɲɔgɔnye) minnu bɛ nà Kɛ, u b’a Fɔ an ye an ka kan kà min Kɛ. O b’a To an ka kan kà min Kɛ. ‘Fɛn o fɛn n’o ka kan kà Fàra an kan kà nin ‘fɛn in Kɛ kà Лὲ walasa sirabakasaara ka Dɔgɔya kosɛbɛ Mali ‘kɔnɔ. Ne b’a Fɔ ko an ma ɲɔgɔnfaamuyakosɛbɛ de kɛ fɔlɔ. Parce que (bari) n’an ye ‘ɲɔgɔn Faamuya, a bɛ Kɛ. Foyi man kan kà Kɛ ni kὲlɛ ye. Fɛn dɔw bɛ Kɛ ni hakilinakow ye.
Usmann Kɔnɛ, kɛnɛya minisiri (setigi)
An ka baara tɛ dɔrɔn kà To mɔgɔ bànanenw kan k’u Furakɛ. An ka baara fana ye kà fὲɛrɛ Лini min bɛ bàna Kunbɛn. O de Y’an ka baara fànba ye. Ayiwa, n’i ye bàna Kunbɛn, a ka fusa ni bànafurakɛ ye. Bawo, n’i ye fὲɛrɛ Sɔrɔ kà sirabakasaara, k’a Lajɔ, o b’a To a kɔlɔɔlɔ tɛ Se an ka baarayɔrɔw ma.
Mamadu Haʃim Kumarɛ, sirabakow minisiri (setigi)
Casque (dibiri) minnu bɛ Dòn mɔgɔw kùn na, an bɛ Se k’a Lajɛ, tellement (cogo min na) a bɛ Se kà Fàra ‘ɲɔgɔn kan, k’a Kɛ casque (dibiri), mɔgɔw bɛ Se kà casque (dibiri) Sɔrɔ nɔgɔya la cogo min. Sira caman Dlara. Mɔgɔ caman tùn bɛ yen u bɛ moto Bòli permis (dàgalisɛbɛn) t’u ‘bolo. An bɛ nà a essaye (lajɛ) kà cogoya Sɔrɔ o la. Naaninan, assuranceko (jigiyasɛbɛn-ko), a bɛ Barika cogo min na pour que (walasa) mɔgɔw bɛ Se kà Dɛmɛ u bɛ Se kà assurance (jigiyasɛbɛn) Tà.
Polisiw (kanabaaw) bɛ yen kà Se kà sira Lajɛ kà réglementation (sirakan-sariya) Tiimɛ, mais (nka) ‘fɛn caman bɛ yen siraw ka kan kà Dla cogoya min na. O Y’anw ka responsabilité (jɔyɔrɔ) ye. Minnu ka kan kà moto Bòli olu ka permikow (dàgalisɛbɛn-ko) o fana responsabilité (tìgilamaaw) Bɛ yen. Sabanan, protection civile (kasaaralaci) mɔgɔw fana ka responsabilité (sèn) B’a la. Santé (Kɛnɛya tìgilamɔgɔw) mɔgɔw ka responsabilité (jɔyɔrɔ) B’a la. Donc (o la) o jate kosɔn, an bɛɛ bɛ Fàra ‘ɲɔgɔn kan nin tle damadɔ in ‘kɔnɔ k’a Lajɛ an ka kuma ‘ɲɔgɔn fɛ. Bɛɛ k’a fɛta Fɔ. Bɛɛ ka dɔ K’i yɛrɛ ye.
Minisiri (setigi) Usmann Kɔnɛ
K’a Fɔ ko an bɛ Taa sɛbɛn Tigɛ fɔlɔ k’a tìgi ka Sɔrɔ kà Na furakɛli-kɛyɔrɔ la, nin si tɛ Лɛɲini. A tìgi bɛ Taa furakɛli la de. A sɛbɛntigɛ-kow, a musakakow, a furakɛlikow, olu bɛ Sɔrɔ kà Лɛɲini kɔ fɛ. U mana Se dɔrɔn ko urgence (bàna cunnenko) dòn, dɔgɔtɔrɔ b’i Лɛsin a ma. A seko Ye min ye ani dɔgɔtɔrɔso seko Ye min ye, o bɛɛ bɛ Blà ‘sèn kan kà Sɔrɔ k’a papierko (sɛbɛnko) n’a wari Лɛɲini.
Kan ni Yiriwa ‘tɔgɔ la, Dramann Keyta ye jὲmukan Sɛbɛn
Blàdon : 2016-07-07 Yɛlɛmako laban : 2016-07-07


text:
Kr Dukure: Bangudɔn karamɔgɔ
Mamadu Fuseni Dukure ye bangudɔn sannajala Sɔrɔ Faransi. A Nàna Mali la n'o ye ka Nà o karamɔgɔya da Minɛ ENI na 1965-1966 kàlansan na. A y'a ka karamɔgɔya daminɛ sàn 4 Kɛ ETP la o min Nàna Kɛ ENI ye. US-RDA ye jama kàlanni Boloda politiki siratigɛ la, o hukumu na, a tùn b'o kàlan Kɛ kelenw 'kùn na fu. A ma Mɛn ENI la. U y'a Blà ka Taa Badalabugu cɛmakalanso la 1971 sàn. A y'a ka karamɔgɔya tla bɛɛ Kɛ yen kulu san fɛ.
Kr Dukure tùn bɛ bangudɔn Kàlan a ka kàlandenw 'kun. A tùn b'a Kɛ ni karamɔgɔfɛɛrɛ minnu ye o sugu tùn ka ca. A ka kàlanbolo min tɔgɔ ye ko lamagadɔn, bangudɔn bolofara min bɛ sannakolow munu-munucogo daliluw kan, a tùn bɛ misali caman Di o kan jὲkafɔw 'sèn fɛ. A tùn bɛ kalo ni dugukolo ani tle ka lamagali sìricogo ɲɔgɔn na Лɛfɔ kosɛbɛ.
A bɛ mɔgɔ gansanw Bɔ fili la ni sannafɛnw lahala jirali ye u la.
A tùn b'a ka kàlansenw Kɛ gafe ye ni kàlanso ka dɛmɛ ye ka nin kàlandenw na. Sibiri ni Kari fɛ sɔn, a tùn bɛ kàlandenw Dɛmɛ u ka kàlan durusili la fu. Лɔgɔndan mana surunya fana, a bɛ kàlandenw Fàra ɲɔgɔn kan kà degeli K'u 'kun durusili la.
1974 sàn waatiw la, Kr Dukure ka kàlanden Bìnna ka kumanin dɔ Ja a 'kùn na ko Vzero. Lamagadɔn kàlansenw na, ni fɛn bɛ Bɔ a nɔ na ni teliya min ye a daminɛ, o bɛ Weele ko Vzero. O Vzero fɔli caya kàlansenw ɲɛfɔtɔ de Nàna ni Vzero jali ye a 'kùn.
Mɔgɔw y'a Tà kàlandenw 'kɔ o cogo la. A laban Nàna Kɛ sa, o tɔgɔ yɛrɛ Nàna Kr Dukure fɔli Datugu. "Vzero" Kɛr'a forobatɔgɔ ye.
Bangudɔn ye dɔnniyaw la belebele ye. Fɛn o fɛn bɛ doolow n'u mantonw 'kùn kan, a bɛ dɔ Fɔ o bɛɛ kan. Tle-nɔɔrɔminɛw ni kalo-nɔɔrɔminɛw kɛcogo bɛ Лɛfɔ a dɔnniya in fɛ. Komin bangudɔn misaliw bɛ mɔgɔ Blàsira ka Лɛ hali bakuurudɔn kàlanw na, Kr Dukure tɔɲɔgɔn-karamɔgɔ dɔw tùn b'a Weele a ka N'a yɔrɔ dɔw Latɛmɛ u ka bakuurudɔn kàlan kɛwaati la kàlandenw 'kùn.
A daliluw laban Nàna Kɛ sababu ye kà Kr Dukure Dòn latigɛdɔn baaraw la. A ka karamɔgɔya 'senkɔrɔ, a ye jatebla caman Dla ni bangudɔn daliluw ye donko kan.
Badalabugu cɛmakalanso bɔlen 'kɔ yen, Kr Dukure ye sàn kelen Kɛ Marakala cɛmakalanso la bangudɔn karamɔgɔya la. A y'o Kɛ 1988-1989 kàlansan na a bɔlen 'kɔ DNAFLA la. U y'a Yɛlɛma ka Bɔ Marakala kà Nà n'a ye a nɔ kɔrɔ la cɛmakalanso Badala la.
Blàdon : 2016-06-27 Yɛlɛmako laban : 2017-01-08


text:
Komoro
Dugu yɔrɔfɔli
Komoro bɛ Mali marabolo sàbanan na kajolo kolomi 'kɔnɔ. A bɛ luluni galoda de fɛ w'a n'o galodadugu cɛ ye bam 17 ye. Kajolo ni komoro cɛ ye bam 36 ye, a n'o de fana ka surun ka sago yen duguba tɔw kan. A ni sikaso cɛ ye bam 67 ye. Komoro selege naani masurunnaduguw Flɛ: kɔcɔrɔnin b'a kɔrɔnfɛla fɛ, a tlebinyanfan fɛ, serekenin bɛ yen ni bam duuru (5) ye, ɲirewanin b'a kɛɲɛkayanfan fɛ ni bam (6) ye, a woroduguyanfan fɛ, ɲɛganso bɛ ye ni bam (3) ye.
Dugu tɔgɔko
Mori Tarawele de bɔra kɔn ka na komoro tu Tigɛ. Nka walanwalanni kɛrɛnkɛrɛnnen ma Sɔrɔ "komoro" yɛrɛ kan kɔrɔko siratigɛ la.
Dugu marabaako
Dugumara taabolo min bɛ Malidenw fɛ n'a bɛ Weele ko dugutiya, o laadalata de bɛ komorokaw fɛ yen. Dogonilakaw de ye yen dugutigiw ye. Nka Tarawele de Yɛlɛmana ka Kɛ Dogoni ye i n'a fɔ u ka tariku b'a Jira cogo min. Yen dugutiya Tolen bɛ kìn kelen de 'bolo fana nka a dugutigi tɛ Bɔ kìn in du bɛɛ 'kɔnɔ. U ka dugutigibonda b'a dàn na. 'Kàlata t'u ka dugutigiya la, bonda bɛɛla cɛkɔrɔba de bɛ k'a ye tuma bɛɛ. Foyi tɛ komoro dugutigi Bɔ a nɔ na ni saya tɛ. Ɔ, balo bɛ sɔrɔ o sɔrɔ saya fana bɛ yen, o siratigɛ la ni komoro dugutigi Ntanyanna u bɛ samiɲa kelen de Kɛ yamaruya bɛ sɔrɔ ka di bonda cɛkɔrɔba ma dugutiya waleyaw tiimɛni na. Komoro dugutigi kɔrɔ dɔw ye ʃwɔyi Dogoni, Kalifa Dogoni, Tɔtɔɔ Dogoni, Kaifa Dogoni ani Kalifa Dogoni ye. Nka Kalifa Dogoni de b'a kùn na bì (2016). Kà kɔn nin bɛɛ 'ɲɛ komoro tùn maralen bɛ luluni màsakɛw fɛ lawale waati la.
Dugu bònya
Komoro tɛ o ʃi duguba ye tèn. Yen tu tigɛli ni bì cɛ u ma sìgiyɔrɔyɛlɛma Kɛ fɔlɔ an bɛ don min na i ko bì (2016). Komorokaw tɛ Tɛmɛ màa 1105 ɲɔgɔn kan. Komoro dugu bɛɛ bɛ Bɛn kìn kɔnɔntɔn (9) de ma: Koyicewo ni Jimɔgɔcewo ni Dwasincewo ni Sokplancewo ni Kunŋancewo ni Jiitiewo ni Konaye ni Dinakayicewo ani Fantewu.
Dugu siyako
Samɔgɔ ni fula ni bamanan ni sɛnɛfɔ ani dɔgɔnɔ ye siyaw ye minnu bɛ komoro dugu 'kɔnɔ. U jàmuw ye Dogoni, Tarawele ni sanɔgɔ ni sogodogo ni banba ni watara ni kulu ani tulema ye. Furuɲɔgɔnya bɛ Tɛmɛ Korokaw n'u ka laminidugu bɛɛ 'cɛ. 'Furuɲɔgɔnya tɛ siya ʃi ni fulaw ni ɲɔgɔn 'cɛ komoro yɛrɛ dugu 'kɔnɔ, n'o tɛ n'a Bɔr'olu la bɛɛ bɛ Furu Kɛ ɲɔgɔn ma yen. Samɔgɔkan de ye komorokaw ka forobakan ye, nka kan wɛrɛw bɛ Fɔ yen fana i n'a fɔ dɔgɔnɔkan, sɛnɛfɔkan, bosokan ani fulakan.
Dugu baarako
Cikɛ ɲɔɲalen bɛ komorokaw fɛ yen kosɛbɛ. U bɛ sɛnɛfɛn minnu sɛnɛ olu dɔw Flɛ: keninke, kàba, saɲɔ, malo, tiga, tiganinkuru, bananku, woso, je, ʃɔ, kurubaga, mangani, bɛnɛ, ku ani kɔɔri. U ka jiriba turutaw ye mangoro ni buyagi ni manje ni wòro ni namasa ni sɔmɔ ani lenburu ye. U bɛ nakɔlafɛnmisɛnnin dɔw fana Sɛnɛ i n'a fɔ fòronto ni tamati ni nkɔyɔ ni ʃù ni gan ni kɔnkɔn ni nanaye ani melɔn.
Komorokaw bɛ misi, bà , fàli, saga, wùlu, jakuma, sonsan, ʃɛ, kami tonkɔnɔ, ba wɔlɔ ani jɛnɛntubannin mara fana Kɛ. Laadalamɔni kelen kelenninw fana bɛ Kɛ yen nɔ. U ka o mɔniw bɛ Kɛ kɔw ni dàlaw ani lɛw la. Jɔ ni doolen ani paporo y'u ka mɔnikɛminɛw ye. Komorokaw bɛ sènfɛjagonin dɔw Kɛ fana i n'a fɔ butigifɛnfeere ni sɛnɛfɛnfeere ni jiridenfeere ni baganfeere ani ka Fàra bololafɛndlalen wɛrɛw i n'a fɔ ŋununda ni motodla ni dabakisɛdon ani jiriʃidla kan.Yen sugu ye Jumadon ye. Donsoya bɛ sɛbɛkɔrɔ Kɛ komoro wa bolodon fana b'u ta la.
Dugu yiriwaliko
Ko kurako sira tigɛ la, ɲɔʃimansin, pɔnpekɔlɔn, jabaranin, kɔɔrisugu, moto, kalalikɛmansin ani jibanbe bɛ Sɔrɔ komoro bì (2016). CMDT ani USAID de ye baɲumankɛtɔnw ye minnu ye dɛmɛ Dòn komoro ma yiriwa siratigɛ la. U ka yiriwa baaraw tùn ɲɛsinnen bɛ Sɛnɛko ani kɛnɛyako kan.
Dugu kàlanko
Lakɔlikalan ni blonkɔnɔkalan ani siginikalan bɛ Kɛ komorokaw fɛ yen. Komoro Lakɔli ye forobakalanso ye, a Dabɔra 2005 sàn. duguma dakun fàn fɔlɔ kalanso dòn. Sàn wɔɔrɔ kalanw de bɛ K'a 'kɔnɔ.
Dugu batoko
Silamɛya bɛ komoro. Misiri belebele kelen bɛ yen wa o kelen in de y'u ka juma misiri ye fana. Silamɛya kɔ fɛ, laadalabato fana bɛ yen. Sɔnnifɛn dɔ bɛ komoro ko wara, u b'a Fɔ a sɔnyɔrɔ ma ko waraso, yen kìn bɛɛ n'a ta dòn. Komorokaw tnɛ ye bama dunni ni jaba ni tigasɛnɛ ani jele taali jonu kɔ la ye.
Dugu ɲenajeko
Kɔɲɔw ni seliw ni sanyɛlɛmaw ani ntolatan de ye komorokaw ka ɲɛnɛjɛkow ye. U b'u ka ɲɛnajɛw ɲanamaya ni fɔlifɛn minnu ye olu ye bala, buru, bàra, sàba, ntaman ani kariɲa ye.
Dugu kungoko
Kɔ fla ni dàla kelen ani jɛ/lɛ kelen bɛ komoro kungo 'kɔnɔ. O yɔrɔ kofɔlen ninnu na, manɔgɔ ni npɔliɲɔ ni saalen ni ntɛbɛn ni kɔnkɔn ni zara ni ntigin ni bama ni koorokaara ni kooro ani kaana bɛ sɔrɔ ye nɔ. jala ni banan ni sanan ni genun ni nkaba ni npeku ni zaban ni dingɛ ni gele ni nsira ni bumu ni ʃì ni nɛrɛ ni ntabakunba, sebe ni toro ni balazan ni woo ni ntɔngɛ ni ntege ni danga ni kòro ni zɛrɛninjɛ ni nkalama ni sunsun ni nten ni gunjɛ ni jun ni npilen ni ntomi ni ɲama ni nkunan ani ntɔmɔnɔ. Kungokɔnɔsogoba minnu bɛ Ye yen ka caya olu ye Gɔn, lɛ, wòrnin, bàla, minɛn, warabile, miniɲan, tonkanjɔ baninkɔnɔ, nkorongo dànkalan, kungokami ani wɔlɔ. Komoro kungodaw Flɛ: Kɔngɔsɔyi, donun, jontayi, jondɔnw, baasitayi ani ka Fàra kulu belebele kelen ka u bɛ min Weele ko jenina.
Dugu Kaburudoko
Kaburudo?
Denmisɛnninʃu ni màakɔrɔʃu tɛ Dòn kaburudon kelen na komorokaw fɛ yen. O de sababu y'a To kaburudon fla bɛ yen. A kaburu fla ninnu bɛɛ bɛ dugu cɛ ma. Nka kùn min Nàna n'u ye dugu cɛ ma ɲɛfɔli kɛrɛnkɛrɛnnen ma Sɔrɔ o kɔni kan.
Dugu waatiko
Ni samiɲɛ Bɔra yen kawulɛ bɛ Nà n'o Bɔra yen Tlema bɛ Nà, o ye komoro waatiw yɛlɛmacogo ye. Yen funteni sannadan yɛlɛlenba tɛ Tɛmɛ 37 kan w'a nɛnɛ hakɛ dugumadan fana tɛ Tɛmɛ 16 kan.
Dugu kabakoma-yɔrɔko
Kabakomayɔrɔ fla bɛ komoro. Jonu ani Kafayi.
Blàdon : 2016-07-20 Yɛlɛmako laban : 2016-10-23


text:
Afrique de l'Ouest et Revenu Faible
Afrique de l'Ouest
Ce groupe est composé des 16 pays suivants : Bénin, Burkina Faso, Cap-Vert, Côte d'Ivoire, Ghana, Guinée, Guinée-Bissau, Liberia, Mali, Mauritanie, Niger, Nigeria, Sénégal, Sierra Leone, Gambie, Togo.
Revenu Faible
Ce groupe est composé des 26 pays suivants : Bénin, Burkina Faso, Burundi, République Centrafricaine, Tchad, Comores, Congo, Rép. Dém., Erythrée, Ethiopie, Guinée, Guinée-Bissau, Kenya, Liberia, Madagascar, Malawi, Mali, Mozambique, Niger, Rwanda, Sierra Leone, Somalie, Tanzanie, Gambie, Togo, Ouganda, Zimbabwé.


text:
Kòorokaaraw (sòraw)
Kòorokaaraw Ye ‘fòofofɛn sènnaanimaw ye min fàrisogo datugulen dòn fàra pὲtɛrɛlen dɔ fὲ. U ʃi bɛ 250 Bɔ ‘jyɛn na. A dɔw bɛ sàn 100 Sɔ̀rɔ ʃì la. U Nàna dùgukolo kàn nin sàn miliyɔn 220.
U bɛ Sɔ̀rɔ fùntenimayɔrɔw ni jimayɔrɔw la. Fàra Bɛ kòorokaara bɛɛ kɔ la u bɛ Se k’u kùnkolo, sènw ani ku Ladòn min ‘kɔrɔ. Dɔw kɔ gongolimalen dòn, dɔw ta pὲtɛlen dòn.
Dabɔlɔ B’u ‘kùn nkà ‘ɲin t’u la. Dɔw ye binɲiminaw ye, dɔw bɛ Balo sògow la, dɔw yὲrɛ Ye bɛɛdunnaw ye. – les tortues terrestres sont essentiellement herbivores ;
Dùgukolo-kan taw ka Suma taama fὲ. Kɔ̀gɔjilataw bɛ Kɛ kɔ̀gɔji fùntenimayɔrɔw de la. U sèn fɛrɛfɛrɛ de b’a To u bɛ Nɔ ka ‘yɔrɔ jan Sɔ̀rɔ. U bɛ fan Da cɛncɛn na kà Caya. Ni denw Tɔrɔla u bɛ Dòn ji la. Jigansanna-taw bɛ Nɔ kosɛbɛ.
Kòorokaara ʃi caman bɛ kà Ban kà sababu Kɛ adamadenw kɛwalew ye wà u mìnɛni ka nɔgɔn. Jyɛn fàn bɛɛ la, sirabadlaw, jimayɔrɔw jàli de bɛ Nà ni u kɛyɔrɔko gɛlɛya ye u fandawaati.Yɔrɔ dɔw yὲrɛ la, u fanw ni u fàraw be Лini màaw fὲ màgow ‘kan mà.
Kòorokaraw bɛ Ye fandalaw ye. U bɛ fanw Dòn dùgu ‘jù ‘kɔrɔ. Fanw màgo bɛ jɔ fùnteni de la walasa kà Tɔrɔ. U bɛ Tɔrɔ kalo flà ‘ɲɔ̀gɔnna ‘kɔnɔ. U cὲya n’u mùsoya bɛ Dɔn kàbi fùntenihakɛ cogoya la fanw korituma.
Dɔ Fàra i ka dɔnta kàn
→ fòofofɛnw
→ ʃi minnu bɛ kà Ban
Microsoft Encarta
Blàdon : 2020-04-23 Yɛlɛmako laban : 2020-04-23


text:
Ziirinda >
Fifì ni Antà
Nin Kɛra npogotiginin fla ye, terimaw tùn dòn. Filì ni Antà ka teriya tùn ka di w'a tùn Sinsinnen dòn kosɛbɛ, ʃu tùn t'u Fara tle kɛrɛbɛtɛ. U tùn bɛ fɛn bɛɛ Kɛ ɲɔgɔn fɛ. Don dɔ, u Taara kungo 'kɔnɔ lɔgɔɲini na. U ye lɔgɔ Tigɛ fo ka Sɛgɛ. O kɛlen, u Taar'u Sìgi jiriba dɔ suma 'kɔrɔ. U Tora baro la ka To baro la, Antà Sinna ka n'i Makun sɔn. Filì y'a Лininka k'a dun y'a da Bɔ baro la munna? A Sɔrɔla k'a Fɔ o la k'ale bɛ ka Jɔrɔ fɛn fla de la. Ɔ, Filì K'a ma k'a k'u F'ale ye tan. A Sɔrɔla k'i kant'o la k'ale bɛ ka Hami, w'a bɛ ka Jɔrɔ 'don na ani 'fɛn na min bɛ na olu ka nin teriya duman in Fara. Ɔ, Antà kɛlen k'o Fɔ, Filì fana y'i kanto ko cyɛn dòn, k'ale fana bɛ to ka Hami o la tuma caman na. Ko nkà fɛɛrɛ min b'ale 'bolo k'o de ye n'u kɔɲɔdon Sera k'u ka na Sɔn ka Taa u cɛla la. Ɔ, Anta fana Sɔnn'o ma. 'Bɛn kɛlen o kan, U y'u ka lɔgɔsiriw Tà ka Taa 'so. Ɔ, o Kɛ, a ma Tɛmɛ kalo kelen kan Anta cɛlɛkaw Nàna a Лini a fàw fɛ k'u bɛ fɛ k'a kɔɲɔbɔ. Antà fàw ye Antà ka kɔɲɔ Dɔgɔda. U Tora ten fo don kofɔlen tɔ Nàna To tle kelen ye minkɛ, teriya gasi kamà, Antà Siranna lahidu tyɛn ɲɛ, a Bòlila ka T'i Dogo kungo 'kɔnɔ tu fin dɔ la. U y'a Лini ka Dɛsɛ. Antà dalen Tora o tu in 'kɔnɔ fo ka na Sunɔgɔ. Ɔ, safɔfɔnin dɔ fana dumuni-ɲinibaatɔ Nàna B'a dalen kan yen, k'i fòofo ka Yɛlɛn a kan. Anta kɛlen k'a tɛgɛ Kɛ k'a Pàro jaa fɔnfɔnin tɛ Sɔn o ma. A Fununna ka Da Antà dalen kan k'a Kin. Anta Girinna ka Wuli a ma Taayɔrɔ Ye Ala ni dibikuru sababu la. Sa jugu in y'a Kin fo k'a Dɛsɛ a Лɛnaminina ka Bìn. Aa, sakinda in ma se ka kun a fɛ. Antà Sara tu kɔnɔ ye. O y'a Sɔrɔ Antà somɔgɔw y'a Лini fàn bɛɛ, u m'a Ye fo ka kɔɲɔdon Tɛmɛ, ka na o kunɲɔgɔn Tɛmɛ Antà ma Ye. Aa! a Kɛra kɔnɔnafliko ye. Ɔ, misigɛnna-denmisɛnninw de Tor'o la ka Taa Bɔ Antà ʃu kan tu 'kɔnɔ ye. Olu Bòlila ka n'a Fɔ 'so. Aa! a ko Yɛlɛmana ka Kɛ ɲɛji ye. U Taara Antà Sutura a ka dayɔrɔlaban na. Ɔ, o tɛmɛnen ma kalo sàba Bɔ, Filì fana cɛlakaw Nàna k'u bɛ n'a kɔɲɔbɔ. U ye kɔɲɔdon Dɔgɔda. A don Nàna ka Nà ka Nà... fo ka na Se. U Nàna Filì Lasigi k'a Labɛn kɔɲɔmuso masiriw la. Aa! a Kɛra muso ɲumanko dàn ye. Ɔ, ʃu kolen cɛlakaw Nàna. Filì fàw n'a baw ye dugaw K'a ye. U ye Sira Minɛ u bɛ Taa, muso misɛnninw bɛ ka gita Fɔ, dɔnkili dumanninw bɛ ka Da dɔn bɛ ka Kɛ. U Taara Se yɔrɔ dɔ la, dubannin dɔ Sinna ka T'i Sìgi jalasunba dɔ kan u ɲɛ fɛ ka dɔnkilida da Minɛ. Dɔnkili in na, a tùn bɛ min Fɔ a' y'o Lamɛn. A ko:
Un unn teri un unn
Un unn teri un unn
E yɛrɛ tùn m'a Fɔ wa? un unn
Un unn teri un unn
K'an ka na Taa cɛla la wa? un unn
Un unn teri un unn
Ne ka cɛlakaw nàlen un unn
Ne de Dogola o la o un unn
Fɔnfɔnnin Nàna n Kin yen un unn
Un unn teri un unn
O Kɛra n sata n teri un unn
Un unn teri un unn
Nkà e ka cɛlakaw nàlen un unn
I ye n janfa n teri un unn
Ala ka furu ni ʃi Bɛn n teri un unn
Un unn teri un unn
Ala ka denkɛw D'i ma un unn
Un unn teri un unn
Ala ka demusow D'i ma un unn
Un unn teri un unn
Ne ta Kɛra bɔnɛ ye n teri un unn
Un unn teri un unn
Un unn teri un unn.
Jaa an bɛ ni bɛɛ la, màa wɛrɛ tùn tɛ dɔnkili in Mɛn n'a Bɔra Filì la. A kɛlen ka dubannin ka dɔnkili in Mɛn a Hakili Jiginna a terimuso Antà la. A y'a Dɔn ko nin y'ale terimuso de kɛlen ye dubannin ye ka N'ale ma. Aa, o kɛlen filì ma laafya blen. U mana Taa yɔrɔ o 'yɔrɔ dubannin b'a 'kɔ. kɔɲɔ nana Tɛmɛ, O bɛɛ la dubanni ma Bɔ a 'kɔ. ka n'a tɔ Kɛ Antà yɛrɛ bɛ N'i Jɔ Filì ɲɛ 'kɔrɔ ka dɔnkili kelen in Da, nkà mɔgɔ t'a Ye n'a Bɔra Filì yɛrɛ la. Aa! Filì Nàna Minɛ k'a fasa i n'a fɔ a deli ka dumuni Kɛ. Nkà o bɛɛ la Antà ma Far'a la. Ɔ, an bɛ Sɔnmi ko la tuma min, fà Dònna Filì la, a ye fìni Blà pew don dɔ tlegan deredère fɛ.
An y'o Tà yɔrɔ min, an y'o Blà ye.
Blàdon : 2016-06-19 Yɛlɛmako laban : 2017-07-10


text:
Bànaw sababu
Bànaw ka ca kosɛbɛ wa u sababu fan aka ca.
‘Sɛrɛda cogo caman bɛ bànaw la. Nimisɛnbanaw Ye ‘bànaw ye nimisɛn Ye minnu sababu ye minnu bɛ Se ka Kɛ ‘sàngaranw ye. O bàna dɔw Ye murafari-gan, mura, denmisɛn-banaw walima sida ye. Bànakisɛw fana bɛ sɔ̀gɔsɔgɔninjɛ, jàŋɔyi, kanna-baganin walima kuna Blà màa la.
Jàtigi-faaw fana bɛ sumaya, kaliyakisɛ ani biɲɛla-ntumu Lase mɔ̀gɔ mà. Cɛnnabanaw fana Bɛ yèn. Bàna dɔw yὲrɛ sababu bɛ Bɔ bàna caman fàrala ‘ɲɔgɔn kàn na.
Fɛn bàgamaw fana bɛ bànaw Blà adamadenw na. Tùma dɔw fàrikolo fana bɛ Bɔ a cogoya la min b’a To bàna bɛ Kɛ màaw la. Ni fàrikolo màgo bɛ dumuni sugu min na, n’a m’o Sɔ̀rɔ, o bɛ Nà ni baloko-juguya ye. Sὲgɛn ni sɔ̀nja fana bɛ Se kà Nà ni bàna ye. Hakilila-banaw fana bɛ Se kà Nà ni jogoyɛlɛma ye. Bàna dɔw yὲrɛ Bɛ yèn, olu sɔ̀rɔcogo ma Dɔn.
Dɔ Fàra i ka dɔnta kàn
→ sàngaranw, nimisɛnwles virus, les bactéries, les protistes, les chromosomes
→ bàna minnu sababu Ye sàngaranw ye : mura, murafarigan, kulezon, kènkekɔgɔyɔ, ɲɔ̀nin, sida. → sɛnɛnandɛsɛ-banaw
→ fàrikolo-cogoyabla-banaw : ʃìsan, kunbaliya
→ hakilila-banaw : dagoya ni kɔgɔn banbali
→ bàna minnu sababu ma Dɔn
→ bon Ye mùn ye ?
→ kɛnɛyadɔn ni kɛnɛya
Bɔyɔrɔko: Microsoft Encarta 2009
Blàdon : 2020-09-02 Yɛlɛmako laban : 2021-02-21


text:
🇨🇮🇲🇱Cove D'ivoire Zouglou Dongili dala Yode ni Siro, Ivori zouglou dɔnkilidala fila, minnu lakodɔnnen don u ka cɛsiri fɛ, olu bɛ u kan ta nin dɔnkili in fɛ min tɔgɔ ye ko ''Les 49'' walasa ka Ivorikaw ni Malikaw wele ka na balimaya ni sumani kɛ Ivori sɔrɔdasi minnu jalakilen don mali la, olu ka ko kɛlenw ɲɛkɔrɔ . Alain Amontchi ka maana dɔ laseli kɛra Kadiatou Traore fɛ
🇨🇮🇲🇱Cote D'ivoire Zouglou Dongili dala Yode ni Siro, Ivori zouglou dɔnkilidala fila, minnu lakodɔnnen don u ka cɛsiri fɛ
🇨🇮🇲🇱Cove D'ivoire Zouglou dɔnkilidala fila Yode ni Siro , minnu lakodɔnnen don u ka cɛsiri fɛ, olu bɛ u kan ta nin dɔnkili in fɛ min tɔgɔ ye ko ''Les 49'' walasa ka Ivorikaw ni Malikaw wele ka na balimaya ni sumani kɛ Ivori sɔrɔdasi minnu jalakilen don mali la, olu ka ko kɛlenw ɲɛkɔrɔ .
Programmes
-
octobre 02, 2022
Mɔgɔ ba caman ye ɲɔgɔn lajɛn kari don Bobo-Dioulasso
-
octobre 02, 2022
Burkina Faso: Ibrahim Traoré ye taama ke Ouagadougou la
-
octobre 01, 2022
Laselikɛlaw binna Faransi ka lasigidenso kan Ouagadougou
-
octobre 01, 2022
Anbafo Jemukan Sibiri Octoburu kalo tile folo san 2022
-
-


text:
Bakɔrɔnnin ni surukuba
Don dɔ la, bakɔrɔnin ni surukuba yaalatɔ Benna. Bakɔrɔnnin Tora ka
Yereyere, surukuba y’i kanto bakɔrɔnnin ma
-siran te saya Bali. Nka, n’i sera ka cyen lakika sàba Fɔ ne surukuba ye i jɔyɔrɔ in na, ne te na 'fen k’i la.
O kɛlen, bakɔrɔnnin y'i kant'a ma
- Surukuba, n’e Kɔseginna ka Taa a Fɔ i balimaw ye 'so, k’i ni ne
bakɔrɔnnin Bɛnna bì ko nk'i ma ne Sɔn ka ne Dun, u b’a Fɔ ko nkalon dòn.
I ma foyi Fɔ ni cyɛn tɛ, suruguba kan bɛ tèn.
O kɛlen, bakɔrɔnni y'i kanto tun ko
-Surukuba, ni ne Porokotora ka so Sɔrɔ ni ka nin Lakali n tɔɲɔgɔnw ye, ko ne ni e surukuba ye bàro Ke bì u ʃi te Limaniya o kuma in kan. Ka Da a kan bɛɛ miiri la k'e bɛ Se jyɛn fɛn bɛɛ la fo kaariya. N'o tɛ n'i tùn Sera ka Kaari ka ne Blà ka Taa 'so, aa! n kɔrɔ suruguba, jyɛn bɛɛ tùn bɛ danaya badabada Da i kan wa o danaya in de bɛ i ni jyɛnmaramasaya 'cɛ. N'i Sera k'o Dòn i taabolo la i ka jyɛnmara ye ʃuko ni dugujɛko ye.
O kuma in dyakojugu suruguba ye a Sinna k'i kanto
Ee! n dwaa fo n'i Yafara ne ma dɛ, jaa maa bɛ fɛn dɔ juguya Minɛ ka Sɔrɔ i ka taaɲɛ fɛɛrɛ ɲuman b'o 'kɔnɔ. N t'i Dun blen Taa i sago ma 'so, wa i taatɔ ni fɛn o fɛn y'i kun Bɛn a F'a ye ko ne suruguba de y'i Ci.
O kɛlen, bakɔrɔnnin Taara a fɛrɛ ma 'so.
N y'o Tà yɔrɔ min na, n y'a Blà ye.
Blàdon : 2017-03-16 Yɛlɛmako laban : 2017-03-16


text:
🇧🇫Burkina Faso Jamana Kuntigi ye Laseli ke jamanaden ye Awirilikalo tile 1, benkanseben ɲɛmaa, n’o ye Paul Henri Sandaogo Damiba ye, ye seben di Burkinabè ma walasa a ka jateminɛ fɔlɔ ke a ka terrorisme kele la. Telewisɔn jɛmukan dɔ kɔnɔ, Faso jamanakuntigi y’a jira ko sɔrɔdasi minɛnw sɔrɔli kɛra, ko sɔrɔdasiw labɛncogo kura jugu bɛ senna, wa a ye wele bila marifatigiw ka kɛlɛcɛw ma, u ka marifaw fili duguma
🇧🇫Burkina Faso Jamana Kuntigi ye Laseli ke jamanaden ye
🇧🇫Burkina Faso Jamana Kuntigi ye Laseli ke jamanaden ye Awirilikalo tile 1, benkanseben ɲɛmaa, n’o ye Paul Henri Sandaogo Damiba ye, ye seben di Burkinabè ma walasa a ka jateminɛ fɔlɔ ke a ka terrorisme kele la. Telewisɔn jɛmukan dɔ kɔnɔ, Faso jamanakuntigi y’a jira ko sɔrɔdasi minɛnw sɔrɔli kɛra
Programmes
-
-
-
septembre 23, 2022
🇲🇱Mali yerema honronya nienamayala Youwarou Sɛtanburukalo tile 22
-
-
-
septembre 23, 2022
🇳🇪Niger Djamana Kan G5 Sahel Jamanaw Ka nieonye G5 Sahel jamanaw ka lafasali


text:
2018 sàn kùnnasigi-fanga kura
Mali jàmanatigi kura Ibrim Bubakar KEYITA ye Isumayil Bubeyi MAYIGA Sugandi tun k'a Blà setigi ɲɛmaaya la kabini a sìgi don. Bubeyi yὲrɛ tùn Bɔra ORTM na k'a Kandi fàsojama mà k'a Fɔ ko a bɛ nà kùnnasigi-fanga kura min Sìgi k'a setigi tɛ nà Tɛmɛ màa 25 Kàn. Nkà sɛtanburukalo tile 9nan don, kùnnafoni Bɔra ka Bìn ko Bubeyi Y'a ka kùnnasigi-fanga kura Sìgi nkà a setigiw Taar'u yὲrɛ Sɔrɔ màa bisaba ni fla (32) la. Jàtew b'a Jìra ko a ye mùsow jɔ̀yɔrɔ bònya a ko la kosɛbɛ.
Blàdon : 2018-09-10 Yɛlɛmako laban : 2018-09-10


text:
Làtigɛdɔn
Fàkan fogo lahala: kà Bɔ fakan.org la Nà fakan.ml la
Kabini fogo fɔlɔ-fɔlɔnin Blàra fogokɛnɛ kan 1990 sàn na Tim Bɛɛnɛɛli fɛ, fogow b'a la kà Poyi kà T'a fɛɛ f'u hakɛ tùn ka surun miliyari kelen na 2015 sàn. Fogo ninnu bɛ jyɛn kan bɛɛ la fo fogolajɛlaw mumɛ jate sɔrɔlen Tɛmɛna mɔgɔ miliyari sàba kan bì. Nka yala fàrafinna kanw 'sèn bɛ nin ko in na a cogo yɛrɛ la wa? N ma D'a la, bari n'i ye bɛnsenjatew Lajɛ, i b'a Ye ko kan minnu bɛ Fɔ Fàrafinna 'kɔnɔ ko jɔyɔrɔba t'olu 'bolo selekenaani ntalensira kan.
Sàn 25 fogoko daminɛnen 'kɔ jyɛn 'kɔnɔ, fogo dɔ y'i Kùnbɔ 2014 sàn na fàrafinna kanba dɔ la ko bamanankan. A fogo sintibaa ye Isiyaka BAALO ye. A hakilina Bɔra ale la k’a ɲɛtigɛli Di fogolabɛnna dɔ ma sàra la. A y’a Dabɔ kùn min kama, o ye bamanankan tɔgɔlafogo sɔrɔli ye fogokɛnɛ kan. Komin ale bɛ sàn damadɔ Bɔ kan in baarali la, a y’a Ye k’a Fɔ 'kùnnafoni tɛ Sɔrɔ bamanankan na fogolan kan i n’a fɔ anglɛkan ninnu ni fransɛkanw kɛlen bɛ kà fogolan Fa cogo min na. Hali ni baara bɛ fakan.ml sintibaa n’a ka jama 'bolo fogo kɔrɔw nɔfɛgɛnni na, fògo ye taamasiɲɛ damadɔ Jira kàban a sìgili ni bì 'cɛ k’a Jira k’a Fɔ ko a ‘nàkun tùn bɛ kà kunpa Bɔ bamanankan sɛbɛnni faamubaa bɛɛ la.
Fàkan fogo Blàra 'sèn kan 2014 sàn kalo 11nan. A Blàra ni fogosira min ye o tùn ye fakan.org ye. Komin o sàn bantɔ tùn dòn kàban, mɔgɔw m'a Lakodɔn kosɛbɛ blen. 2015 sàn selen, fogolajɛlaw Bìnna kà Nà fogo kan dɔɔnin-dɔɔnin. O sàn bɛ Ban waati min na, fàkan fogo fasiriw dayɛlɛnni tùn ‘sènna ka telin. Dayɛlɛnko 118 571 jate Yera an fɛ a kan. O Kɛra taamasiɲɛ ɲɛnama ye k'a Fɔ ko fogo Lajɛra jamakulu hakɛlama dɔ fɛ. Fogo yɛrɛ kanfasiri mumɛ tùn bɛ kɛmɛ ni tan ni 'kɔ la o waati.
Fogo sugu ka ca. Kùnnafoni-cifogow bɛ yen n’olu Dabɔra cikanw cili kama mɔgɔw ni ɲɔgɔn 'cɛ i n’a fɔ bataki.org ɲɔgɔn. Faamuyafogow fana bɛ yen, olu minnu ye ‘fogo ye kùnnafoni ɲɛnamaw bɛ Di faamuya dakunw kan minnu ‘kɔnɔ i n’a fɔ wikipedia.org ɲɔgɔn. Fàkan fogo tɛ kùnnafonici-fogo ye. Fàkan fogo ye faamuya-fogo de ye. O siratigɛ la, dakun minnu b’a 'kɔnɔ o fànba bɛ Bòli dɔnniya kùnnafoniw kan. A fasiriw bɛ dakunba minnu kan olu ye dɔnniya, masalasɛbɛn, kɛnɛya, mankutusɛbɛn, sìgidɔn, kibaru, soɲini ani sὲnɛkɛla ye. Fogo y'a ka sànkelen-kunbɛn Kɛ 2015 Nowanburukalo la nka o ni yɛlɛma dònni a lasɔrɔsira la o Bɛnna. A fogosira Bɔra fakan.org la kà Kɛ fakan.ml ye.
Taamasiɲɛ wɛrɛ min bɛ yen ko fakan.ml Kɛra 'kunpabɔlan ye bamanankan-kalannaw ma o ye u ka fɛladi ye u ka fasiri kàlannenw kan. Fàkan fogo lajɛbaaw dɔw ye baara taabolo Ye kà kàla Turu a la. U y'a Jira ko u mago tùn bɛ kùnnafoni minnu na n'u tùn t’olu Sɔrɔ, ko fàkan Kɛra u ma yeelen ye olu sɔrɔli la. Mɔgɔ minnu ma Kàlan fransɛkan na fo u kàlannen dòn bamanankan na, olu Ko u furadama ta tùn Kɛra tlolamɛn ye fogolanko la. U tùn t'a Dɔn u bɛ na Se kà fogolan nafa Bɔ cogo min na. Fogo ‘lajɛbaa sɛbɛ dɔ fɛla dɔ Flɛ nin ye k'an ka kɔrɔfɔ Sɛmɛntiya. A tìgi y'an ka nɛgɛjuru-sira Лini fogo kan k'a Jija k'an Weele ani kà cikan in Ci an ma kabini 2015 sàn kalo 3nan tle 1lɔ don:
"Karamɔgɔ, n ye i ka baaraw Ye Ɛntɛrinɛti (fogolan) kan. N ye kùnnafoni caman Sɔrɔ. Ne bɛ 'dugawu Kɛ Ala kà ‘ʃì jan ni kɛnɛya Di i ma. Ne ma Deli kà nansarakan Kàlan. N'aw Sera kà fàkan Blà ɛntɛrinɛti kan, o ye anw baliku-kalandenw ka dɔnni ‘sɔrɔsira ye. Amadu Sògo, kà Bɔ Teredugu Timisa kòmini, Tòmiɲan"
An b'a Fɔ fakan.ml fogo lajɛbaaw ye ko nin ye 'ko daminɛnen ye min tɛ na Jɔ. An bɛ na dɔ Fàra an ka kùnnafoniw kan fogo kan kà T'a fɛ. An kàlikan ye ko "kùnnafoni ka Jɛnsɛn fàso kanw na, jamana ka Taa 'ɲɛ".
Ncidɔri Sàbaatɛ bolonɔ dòn
Blàdon : 2016-04-29 Yɛlɛmako laban : 2017-01-04


text:
Fulaw buruju
Nìn Ye Delafɔsi de ka fàamuya ye fulaw burujuko la. Delafɔsi Sìgira kà Mɛn fàrafinna; a ye ɲinini caman Kɛ an ka ko kɔrɔw la. Delafɔsi tùn Ye dɔnnikɛlaba ye. an b'a Waleɲumandɔn; a ye baara min Kɛ Fàrafinna kow ɲɛ ɲinini na.
A bɛ 'màa caman ɲɛ na ko Fulakan Ye kan yeleke ye Fàrafinna. Fulakan dun Ye Fàrafinna dùgulenkan dɔ de ye. Fàrajɛ dɔw de ni Fulaw Sìgira, kà Kolonso u la, fo kà Fulaw Bɔ fìnya na k'u Kɛ 'màa jɛw ye. O Fàrajɛw ni fulaw sìgilen, u y'u ka Yàhodiyakan Blà kà Fulakan Tà. O sìgiɲɔgɔnnya n'o furuɲɔgɔnya Labanna kà dunan nìnnu ni fulaw Kɛ màasugu kelen ye, nìn cogo la: Yàhodiyaw ni Siri jàmanamaa dɔw Nàna ɲɔgɔn Sɔ̀rɔ Sirenayiki, kà Kɛ sìgiɲɔgɔnma ye. Sirenayiki tùn Bɛ Libi jàmana Kὲɲɛka fɛ. Màa nìnnu Labanna kà Bɔ Sirenayiki kà Taa Wòrodugu fàn fɛ, kà Sìgi Ayir kùluw kὲrɛ fɛ. U Tlala kà Bɔ yèn kà T'u Sìgi Jòliba da la, an b'a Fɔ yɔrɔ min ma bì ko Maasina. U n'u ka baganw Sìgira yèn, Sòninkew ni Bòzow 'cɛ la. U n'u jàtigiw Bὲnna sìgi la bawo dunan nàlen nìnnu tùn b'u ka baganw Fàlen ɲɔ̀ ni jɛgɛ la. 'Bagan tùn tɛ jàtigiw 'bolo. U Mɛnna o sìgi la fo Yàhodiya nìnnu Kɛra fɛntigiw ye kà Tɛmɛn u jàtigiw kan. U Kafara k'u bɛ fànga Bɔsi dùgulenw na, olu 'fana y'u Gɛn. U Wulila kà Taa tlèbin, Bagana jàmana Keɲɛka fɛ. A tùn bɛ Fɔ Yàhodiya nìnnu ma ko Fuduw. U balima dɔw Nàn'u Sɛgɛrɛ Bagana yèn. 117 san na, Fudu dɔwɛrɛw Bɔra Sirenayiki kà Nà Sìgi Màrɔku jàmana ni wòrodugu 'cɛ, dɔwɛrɛw Sìgira Bagana Kὲɲɛka fɛ. Yèn Kɛɛra Fudujamana ye sa; yèn tɔgɔ Dara ko Gana. O Kɛra sankɛmɛ 2nan laban na.
Sànkɛmɛ 8nan laban na, Maasina Sòninkew wulila kà Nà sigi Fudu nìnnu fɛ Gana. Soninkew cayalen jàmana kan, u ye fànga Mìnɛ Fuduw la, Gana jàmana Kɛra Sòninkew ta ye.
Fuduw Wulila tun u ka taama fɛ; nkà dɔw Tora Gana (minnu n'u Kɛra furuɲɔgɔnma ye kɔ̀ni) Dɔw Taar'u Sìgi Mɔritani fàn fɛ, dɔw Sìgira 'Sɛnɛgali ba ni Kὲɲɛka 'cɛ; yèn tùn bɛ Tekurur Fulaw de ka màra 'kɔnɔ.
Fudu wɛrɛw nan'u sɔrɔ Tekurur Fulaw ka jàmana kan ye. Tekurur jàmana màsakɛ jàmu tùn Ye Sal. Fuduw ni Fulaw Bὲnna sìgi la; Fuduw ka kabila kùntigi ni màsakɛ 'fana Dyara, k'u Kɛ teri sɛbɛw ye. Màsakɛ ya terikɛ Weele a ka Bɔ ba 'kɔ kà na Sìgi ale kὲrɛ fɛ. Fuduw ye 'Sɛnɛgali ba Tìgɛ, u n'u ka baganw; u Nàna Sìgi Fulaw 'cɛ la. O Kɛra sànkɛmɛ 8nan ni 9nan 'cɛ. Ismayɛli de tùn Ye Fudu kùntigi ye; o ye Fulaw ka màsakɛ denmuso Furu, Juma Sal kɔ̀ni. Tekurur màsakɛ sàlen, a burankɛ Ismayɛl Sìgira fànga na. Fulaw yὲrɛ Jɛnna n'o ye. Kàbin'o Kra, Fudu caman Nàn'u Sìgi Tekurur; u y'u ka Yàhodiyakan Blà a Mɛnna. U tɛ kan wɛrɛ Fɔ Fulankan 'kɔ. U ni Fulaw Kra furuɲɔgɔn ye. Fuduw ye sàn 200 kɛ Tekurur màsakɛya la. Sànkɛmɛ 11nan na, Fulaw ye fànga Bɔsi Fuduw la kà Fudu 'caman Fàa. War Njay Sìgira fànga na.
Fula fɔlɔw tùn ye fàrafinw de ye. U ka jàmana tɔgɔ tùn Ye Tekurur, o tùn Bɛ 'Sɛnɛgali fàn fɛ. Fuduw tùn ye yàhodiyabɔnsɔnw de ye; olu de ni Fulaw Sìgira, kà Лaami u la fo kà Fulaw Kɛ màa jɛw ye. Fula kan 'fana tɛ kan yeleke ye; Fula fàrafinw de ka kan dòn. Fuduw nàlen, olu y'u ka Yàhodiyakan Blà kà Fulakan Fɔ.
Fuduw ka fànga tiɲɛnen Tekurur, u ye jàmana Blà kà taama da Mìnɛ tun. U Bɔra Tekurur k'u Kunsin kɔrɔn ma, fo Misira jàmana kan. U Sìgira yɔrɔ o 'yɔrɔ o taama 'sen fɛ dɔw Tora yèn. O de 'kan ma, Fulaw Bɛ yɔrɔ o 'yɔrɔ Fàrafinna, u bɛ ɲɔgɔn ka kan Mɛn.
Maasina jàmana kɔrɔ
Maasina Fulaw bɛnbakɛ tɔgɔ ko Maga Jalo. O Bɔra Kaɲaga, kà Nà Sìgi dàla dɔ kɔrɔ Jòliba màsurunya na. O dàla de tùn tɔgɔ ko Maasina. Maga Jalo ka jàmana yὲrɛ tɔgɔ Nàna Kɛ Maasina ye.
Maga Jalo den minnu Sìgira fànga na a 'kɔ olu Ye Ibrahima ni Ali ye. O 'kɔ Ibrahima den fila ye Maasina fàamaya Kɛ: Kanta ni Aliyu.
Mɔ̀siw ye Maasina Kὲlɛ Aliyu tlè de la, u ye tiɲɛni Kɛ kosɛbɛ Maasina 'kɔnɔ o kὲlɛw 'sen fɛ. Лa Jalo tlè la, Maasina Fàrala Kɔrɔbɔrɔjamana kan, kà Asikiya Muhamɛdi To fànga na Gawo. Лa Jalo den Ye Sudi Jalo ye. O sàlen, fàdenkɛlɛ Wulila Fulaw ni ɲɔgɔn 'cɛ. O kὲlɛw Kɛra sababu ye Kɔrɔbɔrɔfanga ka barika Sɔ̀rɔ Maasina. Fulaw Labanna kà Muruti Kɔrɔbɔrɔw ma, kà Asikiya Dawuda To fànga na, nka o ma Taa 'ɲɛ. Bubu Mariyama (Fula fàama) ye Fulaw Lamuruti kokura. Nkà Gawo màsakɛ ye bɔ̀nɛ Jìgin Maasina kan kà 'màa 'caman Fàa.
Màrɔku Làrabu minnu tùn Ye Tumutu Tìgiw ye, olu Labanna kà Maasina Mìnɛ, kà Amadu Amina Gɛn kà Bɔ fulaw ka fàamaya la. Nkà Amadu Amina Tlara k'a ka fànga Mìnɛ tugun.
Tumutu ni Maasina ka kὲlɛw Mɛnna 'sen na. Tùma bɛɛ, Tumutu fàama b'a Лini kà Maasina Màra, wà tùma bɛɛ 'fana, Maasinakaw bɛ Muruti k'u yὲrɛ Tà. 1725 sàn na, Segu Bamananw ye Maasina Mìnɛ. Nìn bɛɛ Kra kà Jalo de To fànga na Maasina. U ye sàn 400 de Kɛ fànga na; u tun ma Tuubi sìlamɛya la.
Barilakaw de tùn Ye Fulaw la sìlamɛw ye. Bariw Labanna kà fànga Bɔsi Jalo la. Seku Amadu Bari min ye fànga Tà, o tùn Ye mori de ye. 'Maa dawulama tùn dòn, a nofɛmaaw tùn ka ca 'fana. Jalow sirannen a kàna fànga Mìnɛ u la, u ye dὲmɛ Лini Segu Daa fɛ, ka Seku Amadu Kὲlɛ.
O kὲlɛ Kɛra 1810 sàn na. Seku Amadu Bari Ser'u la; ale Kɛra Fulaw ka fàama ye, k'a tɔgɔ Da ko Amiru. Seku Amadu ɲɔgɔn fàama ma Sɔ̀rɔ Maasina. A tùn ka fànga b'a Tà Jὲnɛ fo Tumutu. Ale de ye Hamdalayi dùgu Sìgi, kà sìlamɛya Kɛ wajibi ye Maasinakaw ma.
Seku Amadu bannen de, Tumutu y'a yὲrɛ Tà. Barilakaw ka fànga Banna ka Amadu-Amadu de To Maasina fàamaya la. Laji Umaru de ye Amadu-Amadu Fàa kà Maasina Fàra a ka jàmana màralenw kan: o Kɛra 1862 sàn na.
Laji Umaru Tal
Laji Umaru Tal; dɔw ko Seku Umaru. A Taara Makan 1825 sàn, a Sèginna kà Kɛ maaba ya, kà Kɛ fɛntigi ye. Seku Umaru selen Segu, yèn fàama y'a Mìnɛ jɔnya na. a Tlara k'a Gɛn kà Bɔ Segu.
Seku Umaru Taara Futa Jalo k'i Sìgi Dingirayi, k'i Labɛn kὲlɛ 'kan ma. A ye màrifa ni kìsɛ caman sàn Seraleyɔn (Saralɔn) k'o Màra. A ye kὲlɛ da Mìnɛ 1853 sàn na, Banbuku. Kὲlɛ de 'sen fɛ, màaw Ko sanpɛrɛn Bɛ Seku Umaru 'bolo; sanpɛrɛn t'a 'bolo, mugu ni kìsɛ kan dòn. Laji Umaru ye Kàrata Màra kà tàta dɔ Jɔ̀ Лɔrɔn. Tùbabu minnu tùn Bɛ Màdina, Kayi ni Wòrodugu 'cɛ, a ye olu ka fɛn bɛɛ Mìnɛ u la k'u bolola kolon To. O kɔ Fàtaraba Nàna kà kὲlɛdenw Sìgi Màdina, ka tàta Kɛ k'u ka yɔrɔ Kòori. Fàtaraba de tùn Ye Tùbabuw ka ɲɛmaa ye. Seku Umaru ɲɛsiraɲɛ de ye Fàtaraba Blà tàtajɔ la. Fàtaraba tɔgɔ yὲrɛ ko Fɛdɛrɛbu, Tùbabukan na. Seku Umaru nɔ̀fɛmaaw ka cɛfarinya Dɔnna Màdina kὲlɛ la. Tùbabumarifa ka ta-ta-ta m'u Sègin 'kɔ, a Gidun m'u Sègin 'kɔ. Màdina kὲlɛ da Mìnɛna awirilikalo tlè 20, 1857 sàn na. Seku Umaru ye Màdina Lamini n'a ka kὲlɛdenw ye. Kalo bɛ Sà tùma o 'tùma, balo Dɛsɛra Màdinakaw la.
Sɔɔnin u ka mugu 'fana bɛna Dɛsɛ. 'Maa 'caman Sàrara kɔngɔ fɛ Màdina 'kɔnɔ. Tùbabuw y'u Bàn k'u tɛ dùgu da Yὲlɛn morikɛ ye.
Mariyan-Madi Susɔkɔ, 1988, Wagadu fo Sudan, Bamakɔ, Editions Jamana, ɲɛ 49-54
Blàdon : 2020-07-30 Yɛlɛmako laban : 2020-07-30


text:
🇺🇸Ameriki ngun kunafoliw Sanga kelin kono
🇺🇸Ameriki jamana kuntigi Joe Biden ye a ka politiki lajɛ fɔlɔ kɛ ka kɔn Nowanburukalo kalataw ɲɛ. 🇺🇸Ameriki Senator Marsha Blackburn ye Taiwan jamanatigi Tsai Ing-wen kunbɛn 🇺🇸Ameriki Elon Musk ka SpaceX ye jɛɲɔgɔnya kɛ ni U.S. wireless carrier T-Mobile ye walasa ka "bon mobile dead zones"
Programmes
-
septembre 22, 2022
🌍Farafina Ngun Kunafoliw sanga kelin kono
-
septembre 19, 2022
Dunia Ngun Kunafoliw Sanga Kelin kono
-
septembre 19, 2022
🌍Farafina ngunkunafoli Sanga Kelin kono
-
septembre 16, 2022
Farafina Ngun Kunafoli saga kelin kono
-
septembre 16, 2022
🇺🇸Ameriki Ngun kunafoli Sanga kelij kono
-
septembre 16, 2022
🌍Farafina Ngun Kunafoliw sanga kelin kono


text:
2018 sàn jàmana-kuntigi-kalafili yὲrɛkofɔw nun dònni
Mali 2018 sàn jàmanakùn-tigisigi yὲrɛkofɔ baaraw da Yɛlɛnna kàlatigi bɛɛ ye zuluyekalo tle 7nan don. A don 'kan mà, fɛn min ye Ibrim Bubakar Keyta ye, Ale Taara a ka yὲrɛkofɔ baaraw nùn Dòn an ka ntolatan-kɛnɛba kàn min ye "26 Marisi". Sùmayila Sise fana y'a kanubaaw Weele an ka yὲrɛmahɔrɔnya tɔgɔla-dugumasiri kɛnɛba kàn n'o bɛ Weele ko "Monument de l'independence". ʃɛk Modibo Jara, ale fanaTaara a ka yὲrɛjira-baaraw nùn Dòn 'yɔrɔ la, min bɛ Weele ko nàmasadanga. 'Kumalasurunya la, a kàlatigi 24 bɛɛ ye 'wulikajɔ Kɛ kà jàmanadenw Sɛgɛrɛ.
Blàdon : 2018-07-28 Yɛlɛmako laban : 2018-08-03


text:
Jacob Zuma taara a yɛrɛ di kiritigɛlaw ma, yala jamana ɲamɔgɔ ni yangili ka kan wa?
A jɛnsɛnna :
Afrqiue du Sud ka sariyasunba kolɔsikiiriso tun ye kalo 15 kaso ɲangi de ben jamanaɲɛma kɔrɔ Jacob Zuma kan. o de tun dira a ma jango ka taa a yɛrɛ bila famanw ka bolo kanNka kiriso sɔnna ka segi ŋangili nin kan. Jacob Zuma yɛrɛ ye kuma ta ka kiritigɛlaw ka jalaki kɔn k'u y'ale ka hakɛw bɔrɔtɔ.Jacob Zuma yɛrɛ tilara ka taa a yɛrɛ di kiritigɛlaw ma. Aw ka hakilinan ye mun ye ? Yala jamana ɲamɔgo ni jalaki ani yangili ka kan wa?


text:
Yɛfugɛw ka hakɛw sabatili bɛ taabolo jumɛn kan bi ?
A jɛnsɛnna : A falenna :
Baro ye talikɛ yɛfugɛw ka hakɛw lasabatili-ko kan. Wele sama na Dr Bazoumana Traoré de ma, ale min ye Mali yɛfugɛw lafasalikɛton nyɛmaa ye (jɛkulu in tɔgɔ nansara kan na : Association malienne pour la protection des personnes atteintes d'albinisme - AMPA).
- Togodaw kunkan kɛnɛ kɔnɔ, an ye kuman di radio Badenya fm nyɛmaa ma, Diakaridia Soumaoro, ka bɔ Kalana dugu la, Mali jamana kan.
- An kila la ka kɛnɛ kɛrɛnkɛrɛnen sigi coronavirus bana yɛrɛtanga fɛrɛw kan. MSF (dokotorow ka banyumakɛtonba) baarakɛla, Dr Temessadounou Wagbo y’a fɛla fɔ yiri fura ko kan coronavirus bana kɛlɛli hukumu kɔnɔ.
- Mali sifinw nyɛmaa kɔrɔ, Mohamed Salia Touré ni Dr Mahamadou Konaté n’ale ye nyininikɛla ye, ka fara Burkina donkilidala Freeman Tapily kan, olu hakilinantaw lamɛn na bana in kɛlɛli-ko kan.


text:
Lakalita >
Gawokaw ka ŋaniyajira-taama bɛnkan
Bì alamisa zuluyekalo tle 14, 2016 sàn, ŋaniyajira-taama dɔw Kɛra tumutu ni bamakɔ. A taama ninnu bɛɛ tùn bɛ kà Kɛ kùn min kamà, o de ye dɛmɛ dònni ye gawokaw ka taratadon taama kùn mà ye. O min ye cɛmancɛ-marabaaw Wulili ye ka B'u kùn na ye. Nka kabini arabadon, Mali kùnnasigi-fanga ye 'kulu Wuli kà Taa gawo ni bɛnkan dɔw ye walasa kà fɔkabɛn Kɛ a ko in na. Ɔ, Ala kɔni y'a Kɛ ɲɔgɔnfaamu Nàna an bɛ waati min na. Kùnnasigi-fanga ka o waleya in kosɔn, gawo taamadenw Sɔnna bɛnkan talen ma, k'a sababu Kɛ k'olu ka laɲini dɔw b'a 'kɔnɔ. Nka u ka kumalaban Kɛra wèeledakan ye ka Лɛsin o kùnnasigi-fanga kelen in ma k'a Fɔ ko bɛɛ To bɛnkan talen 'kɔ ni k'a Bɔ a sira yɛrɛ fɛ.
Blàdon : 2016-07-14 Yɛlɛmako laban : 2017-01-08


text:
Belgique masake, Roi Philippe ka taama Congo jamana la.mJuin 07, 2022
Belgique jamana masake, noye Roi Philippe ye, taama koroce Republique Democratique du Congo, taama min bora a dgokoro fo sien fila, covid-19 finye bana koson. Abi folo ni Kinshasa sigida la, okofe, Lubumbashi sanfe kalansodenw nyogonye ani Bukavu mara kari dona. VOABAMBARA faseribaga, Mohamed Toure
Programmes
-
octobre 02, 2022
Mɔgɔ ba caman ye ɲɔgɔn lajɛn kari don Bobo-Dioulasso
-
octobre 02, 2022
Burkina Faso: Ibrahim Traoré ye taama ke Ouagadougou la
-
octobre 01, 2022
Laselikɛlaw binna Faransi ka lasigidenso kan Ouagadougou
-
octobre 01, 2022
Anbafo Jemukan Sibiri Octoburu kalo tile folo san 2022
-
-


text:
Tasuma
Tasuma sɔ̀rɔli Kɛra ‘dɔɔnindɔnnnin-ko ye wà –waati jan Kɛra a ko ɲɛɲini na. Tasuma ɲɛɲinini fɔlɔ Kɛra a lasàgoli ye walasa màgo ka Лὲ a la waati bɛɛ. Màaw tùn bɛ faraw Jɔ̀ɔsi ɲɔgɔn na. Ko dɔ Tora o jɔ̀ɔsili la, taamɔɲɔ Bɔra kà binjalan-ton dɔ Jèni ko walima ko màa Tora dɔgɔ Dòn faraw jɔ̀ɔsi tɔ na ni ɲɔgɔn ‘cɛ fo kà dɔgɔ Kalaya ni kà Laban kà Mɛnɛn.
A ka gὲlɛn ka tasuma sɔ̀rɔwaati Fɔ. Tàamasyɛn minnnu b’a Jira olu Ye bugurinjɛ, finfinw ni dɔgɔw, fara cὲcilenw, kolo jèninenw…. Olu Yera Worodugufarafinna (sàn miliyɔn 1,5); Kɛniya sàn 750 000); Cayna (sàn 700 000). Nìn bɛɛ la, dàlilu jɔnjɔn ma Sɔ̀rɔ k’a Dɔn ni mɔ̀gɔw de ye tasuma Mɛnɛn walima ni yὲrɛma-mɛnnɛnni dòn.
Tasuma Nàna Kɛ màaw ‘màgoɲɛ-fɛnba ye dumuniw dlali ani màgoɲɛ-fɛn wɛrɛw ‘kan mà. Tasuma ɲὲci ka bòn sìgida la kosɛbɛ. Jàmakuluw bɛ ɲɔgɔn Dalajὲ tasuma ‘da la ‘tùma bɛɛ. Ni tasuma fùnteni tɛ fàrafinw tùn tɛ Se kà Balo Azi ni Erɔp nɛnɛmayɔrɔw la.
Dɔ Fàra i ka dɔnta kàn
→ mɔ̀gɔw yὲlɛmacogo
→ tariku
→ Omo Erɛktis
Bɔyɔrɔ: Microsoft Encarta 2009
Blàdon : 2021-02-21 Yɛlɛmako laban : 2021-02-21


text:
"Tunisie": tungatala dɔw ka kurun dafiri la, u bɔtɔla "Lybie" k'u kunda "Europe" kan
A jɛnsɛnna :
Mɔgɔ tan ni kɔnɔtɔn de tun bɛ kurun in kɔnɔ. 17 tunulen don halisa u ma ye. Fila tɔ in dalen bɛ dɔgɔtɔrɔso la, "OIM" diɲɛtɔnba ka bolofara min bɛ tungarankew ka hakɛ lakɔlɔsi de ye nin kibaruya in di.
Tungaranke minnu yera, u fila bɛɛ ye "Niger" jamanadew de ye. U lu sera ka lakisi "Tunisie" lakanabaw de fɛ "Sfax" dugu kɔgɔji sanfɛ tajibɔyɔrɔ dɔ kɛrɛ fɛ. O y'a sɔrɔ u fana sɛnɛgɛna kɔsɔbɛ, o de kama u dalen bɛ dɔgɔtɔrɔso la nin wati in na.
"OIM" ka kuma lasela Safa Msehli kafɔla o tunkaranke fila in de y'a fɔ k'u mɔgɔ 19 de tun bɛ kurun in kɔnɔ. Nin ta siyɛn fɔlɔ ye ni kasara sugu ka kɛ, "Tunisie" lakanatigilamaw bɛ dɛmɛdon kumabɛ tunkarankew minnu bɛ bɔ "Libye" k'u kunda "Europe" kan "mediteranienne" kɔgɔji sanfɛ.
Nka nin bɛɛ la "Tunisie" yɛrɛ jamadenw bɛ ka caya ka kɔgɔji kelen in sira minɛ. Kabini bana sera jamana in kɔnɔ, a kɛra sababu ye ka sɔrɔko gɛlɛya ka se hakɛ dɔ ma min ɲɔgɔn tun famana ka kɛ. Nin bɛɛ y'a to bi tunkaranke batan ni fila ni kɔ minnu sera "Italie" ka ta "Janvier" kalo la kana bila sisan nan kɛmɛ-kɛmɛ sarala "Tunisie" jamanden ye 15 de ye. Mɛ kalo daminɛ in dɔrɔ na, tunkaranke mɔgɔ 1. 400 de sera "Italie" Lampedusa dugula.


text:
2014 09 11 Mali kura
Donkibaru
An balimaw, aw ni ʃu : Modibo Danbɛlɛ
An balimaw, aw ni ʃu : Mohamɛd Tuure
Modibo Danbɛlɛ :
Ameriki (Amerika) jamanatigi ani a furumuso, Miʃɛl Obama, Taara Waʃintɔnn ani Nfirzini (Nfirjiniya) mara la . U ye ‘taasijigin Kɛ ani ka ‘miirijigin Kɛ ʃyὲn 13, balawu min ye Ameriki (Amerika) jamana Sɔrɔ 2001 wagati la. Niyɔrk dugu ka hakilijigin Kɛra nin mɔgɔ bà sàba minnu Sàra a ‘sèn fɛ ni olu tɔgɔ kàlanni ye.
Mohamɛd Tuure :
Kunungo, président (jamantigi) Obama ye ‘jὲmukan Di, min na, a ye a ka walew Boloda Etat Islamique (silamɛfanga) bànbaanciw nagasili kama, Irak ani sirijamanaw la. Wasaden dɔ, ni olu ye congrès republicain, y’u Kanto ko u sago tùn ye Obama ka a Faranfasiya, jamana minnu bɛ na Fàra Ameriki (Amerika) jamana kan ka jihadisiw Kὲlɛ. Nka democrate wasaden, n’o ye Senatɛr Mark Begiʃ ye, ye a Jira k’a Fɔ ko n’i y’a To ale ma, président (jamanatigi) Obama tùn ka kan ka yamaruya Laɲini fɔlɔ Ameriki (Amerika) wasadenw ka blonba fɛ n’o ye congrès.
Modibo Danbɛlɛ :
Ameriki (Amerika) jamana, a ka minisiri (setigi) min bɛ u ni jamana wɛrɛ ‘cɛ, Jɔnn Keri, bɛ nin wagati la Jeda, makanjamana kan yaasa ka arabuduguw ka dɛmɛ Sɔrɔ. Ameriki (Amerika) jamanatigi, Barak Obama, ka hakilina ka Fàra ɲɔgɔn kan ka silamɛdugu jihadi kὲlɛkɛdenw k’olu Kὲlɛ. A ni arabudugu ɲɛmɔgɔ caman bɛ na hakilifalen Kɛ ani ka Fàra Curki (Curce) jamana ɲɛmɔgɔw fana kan.
Mohamɛd Tuure :
Dunuya kiiritigɛ-soba, n’o ye Cour Pénale Internatinale ye, ye i Bàn Loran Bagbo ka lafasabagaw ka kiiriweele ma, n’o ye Appel (kiiriweele) ye. Ko min bɛ a Jira ko tribinal (kiiriblon) bɛ na Kɔdiwari jamanatigi kɔrɔ Kiiri, nijuguya, Buna adamadenya kama. A tɔ Tora a ka kiiritigɛlaw ka don Suda.
Modibo Danbɛlɛ :
Kɔngo Brazawil (Kɔngo Brazanfil) mara la, kùnnafoni-ɲiniyɔrɔ cakɛda ɲɛmɔgɔ-dankan, Marsɛl Nuʃurulu, Лaginna a ʃi kaso ani ka Blà dyagoyabaara la. A tùn jalakilen dòn murutili labɛnni kow la, maramafɛn juguw, maramafɛn kisɛ marali, k’a sɔrɔ a yamaruya t’a ‘bolo. A ka kὲlɛcɛbolow ni jamana fìnitigiw tùn Karila ɲɔgɔn na Desanburukalo tɛmɛnen.
Mohamɛd Tuure :
Alzeri jamana la, Ali Bɛnn Fis, ni ale tùn ye Abdul Aziz Butefilika ka fàdenma, Alzeri jamanatigiya kalafili laban na, ye i Sèndon opposition (fanga-sinamatɔn) jὲkulu la, min ye jamanatigi Weele ko a ka fanga Blà. Butefilika, min famanna ka Ye kabini kàlafili yɛlɛnko fɔlɔ la, bànanen dòn kosɛbɛ.
Kan ni Yiriwa 'tɔgɔ la, Dramann Keyta ye jὲmukan Seben.
Dɔ Fàra i ka dɔnta kan
Blàdon : 2015-01-12 Yɛlɛmako laban : 2015-01-12


text:
Nòyaaradugu
Dugu yɔrɔfɔli
Nòyaaradugu Bɛ Gɔ̀nkaso galoda ani Kilela kafoda la, Sikaso kolomi an’a marabolo fɛ. A ni Kilela cɛ Ye bam 39 ye. A ni duguba min ka surun o Ye Sikaso ye. A n’o cɛ jànya Ye bam 27 ye.
Nòyaaradugu ni Zànradugu bɛ ‘dàn Bɔ kɔrɔn fɛ, Pɛngoronin n’a bɛ ‘dàn Bɔ tlebin fɛ, Gɔ̀nkaso B’a ni kɛɲɛka ‘cɛ ni kà Finikaso K’a ni worodugu ‘cɛ.
Dugu tɔgɔko
Kabi Nòyaaradugu Kɛra Nòyaaradugu ye, a ma Weele tɔgɔ wɛrɛ la.
Dugu dugutigiya
Laadaladugu-tigiko Bɛ Nòyaaradugu sa, nka faama-dugutigi fana Bɛ yen min bɛ dugu ni faamaw cɛtaama Kɛ. Dugutigiya Bɛ Nà kɔrɔyakunda wa jamuw ni kìn bɛɛ dama ka kan a la. Dugutigi ntanyali de bɛ Se kà Nà ni dugutigi yɛlɛmani ye.
Nòyaaraka Jamutɛnɛ ni sὲnɛkɛla tùn dòn de Ye Nòyaaradugu tu tigɛbaa ye. Siyaka Jamutɛnɛ de Bɛ dugutigiya la bì. Dugutigi kɔrɔ dɔw Ye Siginɔn Jamutɛnɛ ni Yafema Jamutɛnɛ ye.
Dugu bònya
An ma ‘fen Sɔrɔ kà Fɔ dugu bònya kan.
Dugu siyako
Nòyaaradugu Ye Sɛnɛfɔdugu ye sɛnɛfɔkan ni bamanakan bɛ Fɔ min ‘kɔnɔ. Kan fla ninnu na Sɛnɛfɔka de fɔbaa ka ca. Jamu minnu Bɛ yen olu Flɛ : Kɔnɛ ni Kulubali ani Jamutɛnɛ. Jamu fɔlen ninnu sinankun Ye Jabaatɛlakaw ye. Furusira Bɛ Nòyaaradugu kìnw ni ɲɔgɔn ‘cɛ, a jamuw ni ɲɔgɔn ‘cɛ a n’a ni dugu wɛrɛw ‘cɛ.
Dugu baarako
Baarako hukumu na, sὲnɛ bɛ Kɛ Nòyaaradugu kà sago baara bɛɛ kan. Nòyaaradugu sὲnɛfɛn dɔw Ye kàba, malo, keninke, saɲɔ, tiga, tiganinkuru, woso, je, bàra, ʃɔ̀, ani kɔɔri. Sὲnɛ kɛrɛ fɛ, nakɔbaara fana bɛ Kɛ. Nakɔjiri dɔw Flɛ : mangoro, lenburu, buyagi, manje, namasa ani sɔmɔ. Nakɔlafɛn dɔw Ye : fòronto, tamati, nkɔyɔ, salati, nanaye, melɔn, ʃù ani gan.
Ka Fàra sὲnɛ ni nakɔbaara kan, Nòyaaradugukaw cɛsirilen dòn baganmara fana na. Bagan marata dɔw Ye misi, bà, saga, fàli, sonsan, wùlu ani jakuma ye. Kami, tonkɔnɔ, jὲnɛntubannin ani ʃɛ Ye kamanmafɛn marata dɔw ye yen. ‘Mɔni-kɛyɔrɔ tɛ Nòyaaradugukaw fɛ.
Baara fɔlen ninnu kɔ fɛ, jago fana bɛ Kɛ Nòyaaradugu. A sugu Ye Ntɛnɛn ye. Jago minnu bɛ Kɛ olu dɔw Ye butigifeere, sὲnɛfɛn-feere, jiriden-feere, baganjago ani ʃɛfeere ye.
Nin Bɛɛ kɔ fɛ, Nòyaaradugukaw bɛ bololabaara ni donsoya fana Kɛ. Bolalabaara kɛta dɔw Ye ŋununda, sìgilandla, kalakadla ani sansaradla ye. Donsoya bolodon bɛ Kɛ dugu wɛrɛ la.
Dugu fὲɛrɛko
Kungosogow fàgali la, fὲɛrɛ minnu Bɛ Nòyaaradugukaw ‘bolo olu Ye marifa, bese ani waraminɛ-nɛgɛ ye. Fὲɛrɛ minnu Bɛ yen kungokɔnɔw fàgali la olu Ye manabɛlɛ, ntɛnfɛrɛ, buturu, wɔ̀lɔjuru ani wɔ̀lɔgɛn ye. Fɛn minnu bɛ Kɛ sokɔnɔfɛnw minɛli la olu Flɛ: Jonbori (kà juru ncoma Fìli misi ‘ɲɛ, ncɔlɔ (kà misiden Dabɔ sin na), kà bagan masina Nɛgɛn kà Dòn a koronyɔrɔ la walima k’a Gɛn k’a Minɛ. Лɛlakegunyako min bɛ Kɛ dugu fɛ o Ye ncankoroda ye.
Dugu yiriwaliko
Yiriwaliko siratigɛ la, nin ko kura kofɔta ninnu Dònna Nòyaaradugu ‘kɔnɔ: pɔnpekɔlɔn, jabaranin, kɔɔrisugu, moto, mɔbili, kalalikɛ-mansin ani sὲnɛkɛ-mansin.
Dugu ni Baɲuma-kɛtɔn minnu bolo Bɛ ɲɔgɔn ‘bolo olu Ye « Save the Children » ani « Dubaï Care » ye. Olu ka yiriwalisira Ye kàlanko ye.
Dugu kàlanko
Forobalakɔli-kàlanso fla Bɛ dugu ‘kɔnɔ. Olu fla bɛɛ Ye sànkɔnɔntɔn-kàlan ye. Balikulan kɛyɔrɔ kelen ni denmara-yɔrɔ kelen fana Bɛ yen. Lakɔlikalan fɔlɔ de Dònna w’ale fana fanga de ka bòn.
Dugu batoko
Silamɛya ni laadalabato de Bɛ Nòyaaradugu. Laadalabato min bɛ Kɛ o bɛ Weele ko Suwula. Ale bato-kɛyɔrɔ kelen Bɛ yen.
Dugu tnɛw Ye bà ni ɲinɛ ye. A dasiri Ye bà fana ye.
Dugu ɲɛnajɛkow
Nin ɲɛnajɛlako ninnu bɛ Kɛ Nòyaaradugukaw fɛ an Bɛ dòn min na i ko bì: kɔɲɔ, denkundi, seliw, sànyɛlɛmaw, sànkunbɛn ani tɔnɲɛnajɛw. Лɛnajɛ fɔlen ninnu fɔliminɛnw Ye bala, nkɔnin ani cicaara ye.
Farikolo-ɲɛnajɛ min bɛ Kɛ yen o Ye ntolatan ye. Dugu ɲɛnajɛw bɛ Kɛ fὲrɛ la.
Dugu kungoko
Jiboli-yɔrɔko siratigɛ la, fàla fla ni jɛ kelen Bɛ Nòyaaradugu. Jɛgɛ minnu bɛ Se kà Sɔrɔ nin jiboliyɔrɔ ninnu na olu dɔw Ye manɔgɔ, nàna, baman, ntigin, dodò, talaka kɔnkɔn ani zeku ye. Kaana, kooro, ani koorokaara fana bɛ Sɔrɔ jisigi-yɔrɔ ninnu na.
Dugu kungojiri dɔw Ye jala, banan, sanan, genun, nkaba, npeku, zaban, nsira, bumu, ʃi, nɛrɛ, balazan, sunsun, nten, zaajɛ, woo ani zɛkɛnɛ ye.
Nin kungofɛn kofɔta ninnu bɛ Sɔrɔ Nòyaaradugu kungo ‘kɔnɔ: warablen, miniɲan, dànkalan, duga, kungo kami, wɔ̀lɔ, bunun, baninkɔnɔ, tònkanjɔ ani bàla. Dugu kungodaw bɛ Weele ko Nusige ani Sunturuke.
Dugu kaburudoko
Nòyaaradugu kaburudo Ye fla ye. U Bɛ dugu ni tlebin ‘cɛ. O fla la, denmisɛnw ta Ye kelen ye ni kà mɔgɔkɔrɔbaw ta Kɛ tɔ kelen tɔ ye.
Dugu waatiko
Waati minnu bɛ Fɔ ɲɔgɔn ‘kɔ Nòyaaradugu la olu Ye samiɲɛ ni kawulɛ ani tlema.
Dugu kabakoma-yɔrɔko
Dugu kabakoma-yɔrɔ tɔgɔ Ye Suwulabugu ye. Ale lakodɔnnen dòn kosɛbɛ fo jamana wɛrɛw mɔgɔw bɛ N’a Flɛ.
Blàdon : 2017-05-20 Yɛlɛmako laban : 2017-05-20


text:
Kr Dukure: sɛbɛnbɔla
Mamadu Fuseni Dukure ka baaraw y'a To a k'i Sèndon hali sɛbɛnw bɔli la a yɛrɛ ka 'so. A ka hakililaw sɛbɛnnen caya fɛ ani sɛbɛnw bɔli musakako gὲlɛya gafe-bɔyɔrɔw la, a ye mafɛngɛcogo min Sɔrɔ o la o Kɛra a yɛrɛ k'a ka sɛbɛnw bɔli dabali Tigɛ a yɛrɛ ye a ka 'so. Komin sɛbɛnbɔlan b'a 'bolo kàban, a fana ye sɛbɛbɔlan min Labɛn an ka kanw sɛbɛnni na latigɛdɔn sira fɛ, a y'a ka gafew bɛɛ bololasɛbɛnni bɔko dɔw Kɛ n'a ka mansinw ye 'so yen. Ka Fàra a yɛrɛ ka gafe sɛbɛnnen kan, a bɛ mɔgɔ wɛrɛw ka sɛbɛnw Bɔ a ka mansinw na. A bɛ kùru-kuruw (depliants) Dla ka lasɔrɔsɛbɛn fana Bɔ. Sàn o sàn, a yɛrɛ b'a ka sànbɛɛ-sanbɛɛsɛbɛn Bɔ n'a ka mansinw ye 'so. Mɔgɔ minnu mago bɛ kanw sɛbɛnni na latigɛlan na i n'a fɔ kàlandenw ka kàlanfoori-sɛbɛnw, a y'o dɔw Bɔ i n'a fɔ Sunkɔ JARA. A bɛ sɛbɛnca sugu caman Kɛ n'a ka mansinw ye.
Kabini 1976, a Kɛra dɔnniyasɛbɛnw ani tabiyasɛbɛnw sɛbɛnni-jɛkuluw la. Sɛbɛn min tùn bɛ Weele ko "SANKORE", a 'sèn Yer'o bɔko 8nan ɲɛnabɔlikulu la. Kabini o sɛbɛn kelen in tɔgɔ Bɔra Sankore la ka Kɛ "Jama" ye 1976 sàn na, Kr Dukure Kɛra o ɲɛnabɔbaa dɔ ye fo a yɛrɛ ka mansinw Kɛra o bɔko 11nan ni 12nan sɛbɛncaw kɛlan ye.
Blàdon : 2016-06-27 Yɛlɛmako laban : 2017-01-08


text:
Poyi : Waati Sera tèn sa!
Kodɔn jàmana, ‘dònda kelen, ‘bɔda kelen
Jàmana denw Kumana, jàmanako tɛ ‘tlon ye
Bὲnso ka di, nkà naloma t'o Fàamuya
Tariku Kumana, fosi tɛ kunun ni ‘bì Kɛ ‘kelen ye
Jàma kùntlenna n'a ŋàniya ɲuman bɛ jàmana Yanka
Tàarɛ tàarɛ, yὲrɛma-hɔrɔnya kɔkɔrɔma-donbaaw Kumana
Abada, jàmana kàlikan tɛ Wuli
Bɔyɔrɔdɔn bɛ fàso jɔ̀li baaraw Nɔ̀gɔya
Walifaso-mara Banna, nkà o kɔ̀lɔlɔ juguw Bɛ ‘sèn na
Farafinna ferekeɲagami caman Tɛ jàmanatigi nɔ̀ ye
Waati Sera tèn sa, jàma ka yὲrɛma-hɔrɔnya hakilila Màkaran
Waati Sera tèn sa!
Fàrafinw k'u Yὲrɛdɔn
Fàn bɛɛ, gὲrɛntɛ bɛ kà ɲɛsin fàrafindenw mà
Don bɛɛ n'a tiɲɛ, nkà fàrajɛ ka dɔgɔ o jàmakulu ‘cɛ la
Ni ma dida ni ye, yὲrɛdɔn Y'o fura ye, ni kogo Pɛrɛnna, ɲὲbɛrɛw bɛ Лakari
O fura Ye kùntlenna ye, o suma Ye ɲɔgɔnminɛ ye
Waati Sera tèn sa!
Fàrafinna jàmanatigiw k'u jɔ̀yɔrɔ Mìnɛ ‘jyɛn ‘kobaw kɛnɛ kàn
Mandela ye walifaso-mara sìri Tìgɛ Fàrafinna wòrodugu-yafan fὲ
Jàmana màakɔrɔbaw, a ye denmisɛnw Blàsira
Aw sùnɔgɔtɔ Ko fàso, aw wulitɔ Ko fàso
A’ ka cɛsiri sababu la, ‘bὲnbɛnbɛn caman Tiɲɛna
Wuli k'i Jɔ̀len k'i ka yὲrɛma-hɔrɔnya hakilila Màkaran
Waati Sera tèn sa!
Fàrafindenw k'u Yὲrɛdɔn
Amadu SÒGO
Blàdon : 2020-02-16 Yɛlɛmako laban : 2020-02-24


text:
Zangaso
Duguyɔrɔfɔli
Zangaso ye 'dugu ye min bɛ Mali worodugu-yanfanfɛ. A bɛ marabolo min na o ye Sikaso ta ye k'a kolomi Kɛ Kucala ye. Ale yɛrɛ bɛ a laminiduguw ka kafodaya ani galoda-duguya la yen. A bɛ Kucala dugu ni worodugu 'cɛ a ni min cɛ jànya bɛ bam 35 Bɔ. Zangaso galoda duguw ye : Jitanmana, Fyὲnso, Kiko, kolonto, Sangaba, Kugbe, Ntɔso, Gare ani Cɛrɛkasedugu ye .Nin dugu kofɔlen ninnu na a ni minnu bɛ dàncɛ Bɔ olu flɛ: Fyὲnso ni Nkàri b'a ni kɔgɔdugu 'cɛ kà Ntɔ̀so K'a ni worodugu 'cɛ. A ni kɔrɔn 'cɛ, Zangaba ni ʃu bɛ yen kà Fàra Sinkolo kan. Kiko ni Ziyena b'a ni tlebin 'cɛ.
Dugutɔgɔko
Zangaso tu Tigɛra cὲ min fɛ o tɔgɔ Dara dugula. Ale tɔgɔtùn ye ko ZangaTarawele. A tɔgɔ ni "so" Dorokora ka Zangaso Di.
Dugu marabaako
Dugutigiya ye Mali laadalamara dɔ ye. O sababu de y'a To zangaso ka mara Dònna mara suguya fla 'bolo an bɛ bì min na, olu ye: Dugutimara ani faamamara ye. zangaso dugutigiya tolen bɛ tarawelelakaw de 'bolo bari olu de ye dugu tutigɛbaaw ye. I n'a fɔ a bɛ fàn caman cogo min na, zangaso fana laadaladugutigi tɛ Bɔ a ka dugutigiya la sababu foyi la ni saya tɛ.
Dugu bònya
Zangasokaw fɛ yen duba-dubaw de bɛ yen. U ka kìnw dlalen dòn n'olu de ye, hali ni jàmu wɛrɛ Sɔrɔla u cɛ la a kìn na, i b'a Sɔrɔ o duba masina in jàmu de kɔni ka Ca a kìn 'kɔnɔ. Yen, kìn dɔ, u b'a Fɔ min ma ko "Zìgɛnɔhɔ". Mamara dòn, a kɔrɔ ye ko "zirasun kìn". Bɛrtew de ka ca yen. O kɔ fɛ kìn wɛrɛ minnu bɛ yen, ye zanprizila, nanpala ani kulufee/kulufɛɛ ye. Nin kìn sàba ninnu bɛɛ la Tarawelekaw de ka Ca u la, n'olu ye dugutigilakaw ye. Nka jalo ni kulubali dɔw b'u cɛ la fana. Kopaala fana bɛ yen, nka o ye kɔnɛw ka kìn ye. Zangaso bɛ Jate Kucala kolomi dugubaw fɛ an bɛ bì min na. O sababu tɛ dɔ wɛrɛ ye, o ye yen bonya, a sɔrɔ ani a faamamara dakun yiriwali ye.
Dugu siyako
Siya min ka Ca zangaso o ye Miɲankaw ye. Bari a yɔrɔ in yɛrɛ tu Tigɛra olu de fɛ. O kɔ fɛ fulaw dɔw bɛ yen. O siratigɛ la, an bɛ jàmu minuu Sɔrɔ yen ye: Tarawele, bɛrte, kɔnɛ, kulubali ani jalow ye. Tariku bɛ min fana Fɔ an ye k'a Fɔ yen bɛrtew ye tarawelelaka kelen ninnu de ye. Bari tarawele fɔlɔ minnu Sìgira yen, k'olu dɔw nana Jɛnsɛ, dɔw Taara sikaso, kɛrɛnkɛrɛnneya la a kɔrɔnyanfan fɛ, dɔw fana Taara segu. Ɔ, nka u bɔnna dɔw tlala ka kɔ Segin ka Nà. Olu de Kɛra bɛrtew ye, sìgi-n-fɛ ye a sababu ye. o de la dɔw b'a faamu ko miɲankaw ni sɛnɛfɔw ni bamananw ani fulaw de ye yen siyaw ye.
Dugu baarako
Zangasokaw ka baara kologrin ye sɛnɛ ye. Yen, kɔɔrisɛnɛ, saɲɔ keninke, kàba, tiga, zɛrɛ o n'a ɲɔgɔnna fɛn wɛrɛw bɛ Sɛnɛ yen kosɛbɛ. Olu ye sɛnɛfɛnw ye minnu bɛ Dàn ni k'u Labɛn kalo damadɔ 'kɔnɔ. Nka sɛnɛfɛn wɛrɛ minnu bɛ yen n'olu bɛ Turu, olu la, mangoro, lenburu, manje ani sɔmɔ b'o la. Dumunifɛn minnu bɛ Sɛnɛ u ka nakɔforoninw la yen,o dɔw ye: nkɔyɔ, gan, fòronto... Zangasokaw bɛ daba minnu Mara ka caya olu ye misiw, bàw, sagaw, fàliw, jakuma ani wùluw ye. U ka kamamanfɛn marataw dɔw ye: Kami, ʃɛ... Nin bɛɛ kɔ fɛ u bɛ jogo fana dɔɔni-dɔɔnikɛ.
Dugu yiriwaliko
An bɛ don min na i ko bì, yiriwali Nàna zangaso kosɛbɛ n'an y'an ɲɛmada kunun ma. Bari nɔgɔya Dònna ko caman na yen bì-bì in na, i n'a fɔ musow ka laafiya-kunda, kunnafonisɔrɔ ni ɲɛnajɛ-kunda, sɔrɔ-kunda, yɛlɛnkanfɛn/taama nɔgɔyali-kunda, dònfini-kunda, sɛnɛfɛn-kunda...K'a sababu Kɛ ɲɔsimansinw ni jabaraninw ni kɔɔrisuguw ni motow ni kalalikɛ-mansinw ni jisamamansinw ni lakɔlisow ani o n'a ɲɔgɔna wɛrɛw nàli ye yen. O tɛmɛnen 'kɔ baɲumankɛtɔn dɔw fana sèn Dònna yen yiriwali la kosɛbɛ.
Dugu kàlanko
An bɛ bì min 2016 sàn, lakɔlikalan de fanga ka bòn ka sago yen kalan sugu tɔ bɛɛ lajɛlen kan. Zangasokaw fɛ yen, duguma-dakun fàn fɔlɔ kalanso ani duguma-dakun fàn flanan kalanso bɛɛ bɛ yen. O kɔ fɛ fana, jàmana ka cakɛdaba dɔ, min ɲɛsinnen bɛ duguma-dakun fàn fɔlɔ kalanko ɲɛnabɔli ma n'a bɛ F'a ma frasɛkan na ko "CAP" o dɔ fana bɛ yen.
Dugu ɲenajeko
Zangasokaw ka ɲɛnajɛlako dɔw ye silw, sanyɛlɛmaw a ni o n'a ɲɔgɔnnaw ye. Fɔlifɛn minnu bɛ Sɔrɔ ye kosɛbɛ olu ye bala, bara ani jenbe ye.
Dugu kungoko
Jala, banan, sanan, genun, nkaba, npeku, zaban, dingɛ, kele, nsira, bumu, ʃì, nɛrɛ, sebe, toro, balazan, ntabakunba, kòroninfin, ntɔngɛ, zɛrɛninjɛsunsun, baro, fuganjɛ, warabilenzaban, zɛkɛnɛ ani zaajɛ ye kungokɔnɔjiribaw ye minnu ka teli ka Sɔrɔ yen. Kungosogo misɛnnin dɔw fana bɛ Sɔrɔ yen i n'a fɔ: warabilen, miniɲan, dànkalan, nkorongo, kungo kami ani wɔlɔ.
Dugu waatiko
Zangaso, ni samiɲɛ Bɔra yen kawulɛ bɛ n'i Jɔ n'o Bɔra yen Tlema bɛ Nà. Ni samiɲɛ da Minɛna Zangaso sanji Kɛ mandi ka kɔ Tigɛ yen bari a ni sikaso ka surun kosɛbɛ, sanji dun bɛ Nà sikaso ka sago Mali yɔrɔ tɔ bɛɛ kan.
Dugu kabakoma-yɔrɔko
Kabakomayɔrɔ-lakodɔnnenba tɛ zangasokaw fɛ ye ko màa bɛ Wuli ka Taa Bɔ yen min kamà.
Blàdon : 2016-12-27 Yɛlɛmako laban : 2017-02-12


text:
ʃogɛl kùnnasigifanga
Ba Ndaw ka fànga dafirilen kɔ fὲ kolonɛl Asimi Gòyita fὲ, jyɛntɔnba ni fàrafinna tlèbinyanfan tɔn y’a Лini a fὲ ko kà kùnnasigifanga dɔ Blà ‘sèn kàn min ɲɛmaa ye fàsoden gansan dɔ ye. O kɛlen, Asimi Gòyita ye fàsodenw bɛɛ Weele kɛrɛnkɛrɛnnenya la jὲkulu min Bɛ ye ko M5RFP. Asimi y’a Лini M5RFP fὲ k’u ka ‘màa Di min bɛ Kɛ setigi ɲɛmaa ye. M5RFP mɔ̀gɔw Bὲnna a kàn ko Dfa (dɔnnifajalatigi) ʃogɛl Kokala Màyiga ni jɔyɔrɔ in ka kàn. O la sa, setigi ɲɛmaya Dira Dfa ʃogɛl Kokala Màyiga mà 2021 sàn zuwɛnkalo tlè 7 don.
An b’a Fɔ ko Ala ka baara in ni sàbaaba Bὲn a ‘bolo.
Blàdon : 2021-06-18 Yɛlɛmako laban : 2021-06-18


text:
Nature Nation Lyrics
Nature Nation Lyrics by CALIBRE 27
Bôli yo bôli,
Touma baii bôli,
O tchie farin ya bôra
Min o tchie fari ya bôra
Min kessiahhh
[CHORUS]
An be bô bolo,
Ni ban gnini an be bolo (an be bô bolo)
An be bô bolo,
Ni ba gninin an be bô bolo faii (an be bô bolo)
Nka nature nation
Nka nature nation
Moi c’est Mamady
An be bô bolo fai (an be bolo fai) ahhh kessiahh,
An be bô bolo (an be bô bolo) ahh kessiah,
An be bô bolo (an be bô bolo) ahh kessiah
An be bô bolo (an be bô bolo) ahh kessiah
N N M, Nature, N M
Fanta chè, ko kolo men
Depuis ma wolo m’be siri là, (piguiri)
Ka ta vendredi kailai là, (piguiri)
An batteri be yiri la (yiri la)
An moteur bel lo là
Baih bi pan pan ka do, i be djassa la
An ka fari féré la ma dan soro a la
N’ka toubabôu woulou be n’coté là (piguiri)
A gni balan do kaya là (piguiri)
Kana djigui a là, a gnè ta la,
Sabôu ye citizen san ko do a( gnè ehhh)
Momzin balan na yiri là (yiri la)
Gamezin tora secourou la (secourou la)
Bi ma an bila kô kono yan
Kô woulo be wele nature nation
[CHORUS]
An be bô bolo
Ni ban gnini an be bolo,( an be bô bolo )
An be bô bolo,
Ni ba gninin an be bô bolo faii,
Nka nature nation,
Nka nature nation,
Moi c’est Mamady
An be bô bolo fai (an be bolo fai) ahhh kessiahh,
An be bô bolo (an be bô bolo) ahh kessiah,
An be bô bolo (an be bô bolo) ahh kessiah
An be bô bolo (an be bô bolo) ahh kessiah
Yambi be n’dala, be roulé (roulé)
Souma ta labô, n’ka brulé (brulé)
Souma be créé, (créé, créé)
Yambi be trainé,( trainé, trainé)
Dadji tola ni tulu nin, (tulu nin)
Kô kolo manou mun tulu nin (tulu nin)
I mun i be brillé, witiri kala i na fo milieu
(Keyssiaaaa!!)
Bôli yo bôli, touma baii bôli,
O tchie farin ya bôra min
O tchie fari ya bôra min
Bôli yo bôli, touma baii bôli,
O tchie farin ya bôra min
O tchie fari ya bôra min
[CHORUS]
An be bô bolo
Ni ban gnini an be bolo,( an be bô bolo )
Fai an be bô bolo,
Ni ba gninin an be bô bolo faii, ,( an be bô bolo )
Nka nature nation
Nka nature nation
Moi c’est Mamady
An be bô bolo fai (an be bolo fai) ahhh kessiahh,
An be bô bolo (an be bô bolo) ahh kessiah,
An be bô bolo (an be bô bolo) ahh kessiah
An be bô bolo (an be bô bolo) ahh kessiah
Ehhh waii bamba ni saba,
Ehhh nko tchie kouma ba saba,
Ehhh waii i kou ni kala
Ehhh waii kalabantchi o fa kaya
Ehhh waii tchiaman be baara là,
N’ganw de bou gnè sira là
Ehh waii an ga ta kara là,
M’be taka lin kaiih a ka laka bobara là
Ehh waii baih sugu fô daiih baih sugu fô,
Mais i kana anw sugu fô daih
Baih sugu don daih, baih sugu don
Mais i kana anw sugu don daiih
Anw ka glm nation, bô bolo ,
Nature nation bô bolo,
Anw ka glm nation, bô bolo
Nature nation bô bolo
Bôli yo bôli, touma baih boli
O tchiè farinya bora min, (o fo n’ye)
O tchie farinya bora min.
About Nature Nation
More CALIBRE 27 Lyrics
Comments ( 0 )
No Comment yet
You May also Like
Get Afrika Lyrics Mobile App
About AfrikaLyrics
Follow Afrika Lyrics
© 2022, We Tell Africa Group Sarl


text:
🇸🇳Senegal Sanu boli kow gueleyaw kedougou marala
Senegali Kédougou, mara worodugu-kɔrɔnyanfan na, bololabaarakɛlaw ka sanu bɔli bɛ nɔba bila sigida la ani jamanadenw ka ɲɛnamaya kɛcogo la. O kama, Kédougou mara dugutigiw ni mairiw bɛ dusukasi la, k’a ɲini Senegali marabagaw ma, u ka sifinw dɛmɛ sɛnɛko siratigɛ la, walasa ka bololabaarakɛlaw ka sanu bɔli in jɔ. Nin ye Nama Diarra ka laseli ye an ka ciden kɛrɛnkɛrɛnnen Kédougou.
🇸🇳Senegal Sanu boli kow gueleyaw kedougou marala
🇸🇳Senegal Sanu boli kow gueleyaw kedougou marala
Programmes
-
octobre 02, 2022
Mɔgɔ ba caman ye ɲɔgɔn lajɛn kari don Bobo-Dioulasso
-
octobre 02, 2022
Burkina Faso: Ibrahim Traoré ye taama ke Ouagadougou la
-
octobre 01, 2022
Laselikɛlaw binna Faransi ka lasigidenso kan Ouagadougou
-
octobre 01, 2022
Anbafo Jemukan Sibiri Octoburu kalo tile folo san 2022
-
-


text:
Kungosogow ka jiminyɔrɔ-ko
Lawale la, kungosogow tùn be ji Min kɔba kelen na. K’o sababu Ke jaadi beleble dɔ ye, min Sɔrɔla jikogeleya fe.
O waati la, nin dakabanna ji dese ma dogo ‘danfen si la. Bee lajelen hanmi fɔlɔ tùn ye dusukun nemayali ye. Sogow tùn be ɲɔgɔn kùn Ben kɔbada in na ʃyen fla dɔgɔkun ‘kɔnɔ. O yɔrɔ kerenkerennen in tùn y’u ka lafiya yɔrɔ n’u ka jimiyɔrɔ ye. Nka sanga ni waati bee, nin sogow tùn be Kafo nka yamaruya tùn te K’u ʃi kelen ‘bolo ka Gere kɔji in na. U waajibiyalen tùn dòn kà dankele kɔnɔ, n’o tùn y’u ka màsake ye. Sogow ye geleya caman muɲun nin waatikofɔlen in na. Dankele tùn b’a sago n’a dungɔn ke. A tùn be sugune Ke ji la walasa ka ji Duuru ka Blà sogow ‘ɲe.
Dòn dɔ la, minɔgɔ ye dajemuso lasiritɔ dɔ Dese. O tùn Tɔɔrɔla kosebe sabu dumuni ni ji ani dogo yɔrɔ tùn ma labɔli Ke kungo ‘kɔnɔ o waati. A y’a Sὲnsen ka Gere kɔji in na tuma min na, a ye ji Mi. Dankele ‘kùn Bɔra. O kelen, A ye sogow Ke ɲɔgɔn kàn joona k’u Лininka. Ala ni siran kojugu fԑ, dɔw ye kene Blà k’o sabu ke dankele peren cogo ye. Wale Genna ka Jɔ dajemuso kɔnɔman na. Belebele y’i pan k’i Cun o kàn ni k’o kan kari, k’o tereke o ko tereke fo k’a den fla pan ka Bɔ o galaka fe, kelen binna ba ʃu kere fe. kelen Serila ka Taa Bin tu ‘kɔnɔ. Dankele ye den kelen ni bamuso Ke fure ye. Nka dɔ in kisira k’o sabu ke o binyɔrɔko ye. O dajeden Balola sogomuso were fe fo k’a ke sogokamalen ye. Tuma min na sogodennin y’a ba fàga cogo Faamuya Sɔrɔ, a ye tajurusara fari Da. A Tora k’a sendanɔ suma dankele sendanɔ na. A be to k’a fɔ.
-Nin ne sendanɔ ye dankele sendanɔ Fa dòn o dòn n be n ba ka saya juru Sara.
kabini a ka laɲini Sabatira, a Tora ka kelekecogow Dege walasa a be sannada Sɔrɔ dankele kàn. Dòn dɔ la, a y’i kanto kungosogow ma,
-An Segena, an Tɔɔrɔ la. N ɲɔgɔn te n badenw na, o ye cyὲn ye nka n ɲɔgɔn te muso were den na o ye nkalon ye. Bì, ne jigitukuzan b’aw Yamaruya kà ji Mi here be ʃi a be Tle.
Sogow Siranna, dɔw y’u yere Лini yanni dankele ‘kùn ka Bɔ.
O Bɔlen, aa ! kele kɔrɔ Sa ani kura Dabɔ. Belebele fla Karila ‘ɲɔgɔn na kabini misibɔtile fɔ wuladanin fe u ʃi ma se ʃi la. Tuma min na tle Dara fura kàn dankele ye duguma sara Ce. A ye jyen To. K’a Tà o dòn fɔ bì sogow ma lajaba tun.
N y'o Tà yɔrɔ min n y'o Blà yen.
Blàdon : 2017-08-01 Yɛlɛmako laban : 2017-08-01


text:
Kodokonin
Dugu yɔrɔfɔli
Kodokonin ye fuɲa moribugu galodadugu dɔ ye. A bɛ Kayi marabolo kolomi min fɛ o ye Kita ye. Kodokonin ni kita cɛ ye bam 25 ye, 10 b'a ni galotigidugu yɛrɛ 'cɛ. Kodokonin kɔrɔfɛyanfan na, Kodofara bɛ yen ni bam 1/2 ye. A tlebinyanfan na, Jankola ni biriko bɛ yen ni 1/2 ye fana. Brɛda b'a kɛɲɛka fɛ ni bam 7 ye. Wòroduguyanfan na, Badala bɛ yen ni bam 5 ye.
Dugu tɔgɔko
Donsokɛ dɔ de ye kodofara tu Tigɛ n'o ye tɔgɔ tùn ye Sabu Musa sibibe ye. Nkà fɛn min ye dugu tɔgɔ yɛrɛ sɔrɔko ye kùnnafoni kɛrɛnkɛrɛnnen ma Sɔrɔ o ko kàn.
Dugu marabaako
Laadala-dugutigiya de bɛ Kodokonin. Yen dugutigiya bɛ Nà kɔrɔya-kunda wa n'a Bɔrɔ saya la foyi wɛrɛ t'a B'a nɔ na. U ka dugutigiya o fana tolen bɛ kìn kelen ni jàmu kelen ka bolo de kàn. Nkà n'a Ntanyana u bɛ kalo kelen ni tle tan Kɛ ka sɔrɔ ka kura Sìgi a nɔ na. Sabu Musa Sibibe Bɔra bɛrɛdala de ka na kodokonin tu Tigɛ. Minnu Sìgira dugu 'kùn na a kɔ fɛ olu ye Tɛnɛnba musa ni Fani sidibe ani Maliki sidibe. Min bɛ yen bì o ye Haji sidibe ye.
Dugu bònya
Kodokonin ye kìn kelen de ye. A bònya tɛ Tɛmɛ bam 2 kàn kɛnɛ naani kɔnɔ.
Dugu siyako
Fulaw ni bamananw ni màrakaw ani màninkaw de bɛ kodokonin. Yen jàmuw ye: Kulubali, sise, jakite, sidibe, sangare ani Tarawele ye. Sinankunya bɛ sidibe ni sangare 'cɛ yen. Furuko siratigɛ la, 'tnɛ foyi tɛ yenkaw ni ɲɔgɔn cɛ. Yen kanw ye bamanankan ni màninkakan ni màrakakan ye. Nkà min Fɔ yen fòrobaya la o ye bamanankan ye.
Dugu baarako
Sɛnɛ bɛ Kɛ kodokonin kosɛbɛ. U bɛ keninke, saɲɔn, sàba, tiga, tiganinkuru, woso, je, ʃɔ, zɛrɛ, bɛnɛ, dà, kɔɔri, fini, mangoro, buyakgi, manje, fòronto, jaba, tamati, nkɔyɔ, gan, salati, ʃù, kɔnkɔn, ɲugu ani melɔn Sɛnɛ yen. Yenkaw bɛ bagan dɔw fana Mara i n'a fɔ: Bà, misi, saga, fàli, wùlu, jakuma, ʃɛ, kami, tonkɔnɔ ani jɛnɛntubannin ye. Mɔni fana bɛ Kɛ yen. U ka mɔnikɛ minɛw ye jɔ, susu, sagi, doolen, zɔlɔ ani bese ye. Jago siratigɛ la yenkaw bɛ sɛnɛfɛn-feerew ni butigifeere ni baganfeere ani bololafɛndlata-feere (ŋununda, daba, bɔgɔdagadla, sìgilandla ani jirisʃi) Kɛ. Donsoya fana bɛ Kɛ yen halisa.
Dugu fɛɛrɛko
Marifa, wosen, wɔlɔgɛn, fɛlɛbɔ, manabɛlɛ, ntɛnfɛrɛ wɔlɔjuru, samani ka wɔlɔ Minɛ a fan kan, dingɛ tigɛli ka wɔlɔfan Blà o la ani tonbiri y'u ka kungosogow ni kɔnɔw fàalifɛɛrɛw ye. U b'u ka misidenw Dabɔ ni ncɔlɔ ye. U b'u ka misi murutilenw Minɛ ni jonbori flili ye. Walima a Nɛgɛni ni dumunifɛn ye walima k'a bagan masina Koron ka Dòn yɔrɔnin dɔ la. U bɛ bɔflew ni gesedaw fana Kɛ.
Dugu yiriwaliko
Yen ko kura nàlenw ye: Лɔʃimansin, jabaranin, kɔɔrisugu, tlebarika-walan, kalalikɛkɛmansin, sɛnɛkɛ-mansin, sènfɛjuru, arajo ani moto ye. CMDT ni jigisɛmɛjiri ni ACOR ni TOP sahɛl ani KIMA ye baɲumankɛtɔnw ye ninnu sèn Dònna yenkaw ka yiriwa la. U ka o yiriwa Лɛsinna sɛnɛko ni sannifeere ani dɛsɛbaatɔw dɛmɛni de ma.
Dugu kàlanko
Lakɔli dugumadakun fàn fɔlɔ kàlanko kelen de bɛ kodokonin. U ka lakɔli da Bɔra 1998 sàn. Lakɔli kɔ fɛ, balikukalan fana bɛ dɔɔnin dɔɔninkɛ yen. U ka balikukalanso da Minɛna 2013sàn, a bɛ Kɛ yɔrɔ fla la yen. Lakɔlikalan de Dònna kà Kɔn yen kàlan bɛɛ 'ɲɛ wa hali bì o de yanga ka bòn ka Tɛmɛ tɔw kàn.
Dugu batoko
Silamɛya ni bamananya de bɛ kodokoninkaw fɛ yen. Yen silamɛya daminɛ ni bì 'cɛ bɛ sàn 145 ɲɔgɔn Bɔ. Bakari Sise de y'a dònbaa ye. Dugusɔn fana bɛ Kɛ kodokonin. Yen dugu dasiri e fàli ye.
Dugu ɲenajeko
Kɔɲɔ ni seli ni sanyɛlɛma ni sankunbɛnw ni denkundi ni ntolatan ni tɔnɲɛnajɛ ani laadalakow ye yenkaw ka ɲɛnajɛlakow ye. U ka fɔlifɛnw ye gita ni dunun ni flen ni jenbe ni bàra ni wasanba ni nkɔnin ani tɛgɛrɛtlon ye. Yenkaw ka tlonkɛcogo kɔrɔw ye bɛlɛda ni bulufili ni nparibɔ ani fɛrɛn ye. U ɲɛnajɛw bɛ Kɛ fòrobakɛnɛba min kàn u b'o Weele ko "La".
Dugu kungoko
Kɔw ni ba ni dàla ani fàlaw bɛ kodokonin. Manɔgɔ ni ntɛbɛn ni npɔliyɔ ni saalen ni kɔnkɔn ni zara ni wùlujɛgɛ ni sajɛgɛ ni nàna ni baman ni ntigin ni mɛdɛnin ye jɛgɛ suguyaw ye minnu bɛ Sɔrɔ yen jisigiyɔrɔw la. O kɔ fɛ, bàmaw ni koorow ni kaanaw ani maliw bɛ Sɔrɔ yen. Jiri suguya caman bɛ yen kungo 'kɔnɔ i n'a fɔ jala, sanan, banan, genun, nkaba, npeku, zaban, gele, nsira, bumu, ʃì, nɛrɛ, sebe, toro, ntɔngɛ, zɛrɛninjɛ, sunsun, zaajɛ, nten ani zɛkɛnɛ. Kungosogo minnu ka Teli ka Sɔrɔ yen olu ye: Dànkala, nkorongo, kungo-kami, minɛn, warabilen, miniɲan, wɔlɔ, gɛlɛnin, wùluwara ani wòronin ye.Yen kungodaw ye mafilɛndala, tintiba, kɔninfara, tomono, kudenda, fàranin ani ba bila.
Dugu Kaburudoko
Kaburudon naani de bɛ kodokonin yen. Nkà kùn wɛrɛ t'a la u fɛ yɔrɔw jànya 'kɔ.
Dugu waatiko
Yen waatiw fàlen-fàlen cogo Flɛ: ni samiɲɛ Bɔra yen kawulɛ bɛ Nà, n'o Bɔra yen, tlema bɛ sɔrɔ ka Nà. Sanji minnu bɛ Nà kodokonin sanmiɲa kelen 'kɔnɔ bɛ Taa 140 na. Yen funtenin hakɛ sannadan ye 30 ye a nɛnɛ hakɛ dugumadan ye 40 ye.
Dugu kabakoma-yɔrɔko
Kabakojiri dɔ bɛ kodokonin. A kabakomayɔrɔ ye min ye o ye: jiri in binnaman de dòn. O kɔ fɛ, dɔ fana bɛ yen ko filakali.
Blàdon : 2017-08-07 Yɛlɛmako laban : 2017-08-10


text:
Mankutuseben
Bugunnatige
Tɔgɔ: Musa s.
Jamu : DANBƐLƐ
Wololi: 1989 / 05 / 09, sungulaso, kucala.
Jamanadenya: maliden.
Furuko: cὲ gana.
Sɔrɔyɔrɔ: kalabankɔrɔ kulublennin, bamakɔ.
Senfɛjuru: 00223 72 66 66 99 // 00223 60 75 06 62
Seereyaseben sɔrɔlenw.
2013-2014 sàn, anglɛkan kankelen-kalan sàn naaninan jàla sɔrɔli FLSL la
2012 - 2013 sàn, anglekan kankelen-kalan sàn sabanan jàla sɔrɔli FLSL la
2009 - 2010 sàn, anglekan kankelen-kalan sàn flanan jàla sɔrɔli FLSL la
2007-2008 sàn, cemakalan banniseben (cemajala), kanw ni masalaseben bolofara la LKDK la Kucala, ni a ma ka fusa jansalan sɔrɔli ye, a be Fɔ min ma ko.
2005-2006 sàn dugumadakun flanan kàlanw seereyaseben sɔrɔli Molobala dugumadakun flanan kàlanso la.
2000-2001 sàn dugumadakun fɔlɔ kàlanw seereyaseben sɔrɔli Sungulaso dugumadakun fɔlɔ kàlanso la.
Dɔnniya werew sɔrɔli
2011-2012 sàn, anglekan làkɔlikàramɔgɔya degeliw, kenyereye dugumadakun flanan kàlanso dɔ la. Min tɔgɔ ye ko ASCOME YIRIBA, Kalabankura, Bamakɔ.
2013 sàn fo bì, ɲinini keli fàsokanw kan ɲininikelila dɔ kere fe
Musa Danbele ye kàlanje ni karamɔgɔkalan Ke Mali kanw yiriwali cakeda la n’o be Weele ko AMALAN.
2013-2014 sàn, bamanankan karamɔgɔya keli Bamakɔ cemakalanso dɔ la n’o be Weele ko Nid du Savoir (LPNS) Kalabankura la.
2013 sàn fo bì, bamanankan karamɔgɔya keli Bamakɔ cemakalanso dɔ la n’o be Weele ko (Lycée Moderne de Kalaban-kura, LMOKA).
Latigelan faamuya
Sebenni ni kùnnafoni-ɲini ɲedɔn, latigelan kan (WORD-INTERNET…).
Kan dɔntaw kùnnafoni
A be Se anglekan Fɔli n’a sebenni na
A be Se Fransekan Fɔli n’a sebenni na
A be Se Bamanankan Fɔli n’a sebenni na
Mamara (o y’a fàkan ye) a be Se o fɔli la koɲuman.
Dyanɲekow
Dugutaaw.
Fɔlifen kɔrɔw
_______________________________________________________________________________________________
Dɔ Fàra i ka dɔnta kan
English Version || Version française || Mankutusɛbɛn kura
Blàdon : 2016-06-19 Yɛlɛmako laban : 2017-01-25